Jahongir Mamatov | TURONZAMIN\nPosted on 04/19/2019 by TURONZAMIN\nСССРни зирқиратган ўзбек\nПолитбюро кўрсатмаси билан\nШароф Рашидовни биласиз. Билмасангиз ҳам эшитгансиз. Ўзбекистон ёзувчилар уюшмасининг раиси, узоқ йиллар Ўзбекистон коммунистларининг сардори бўлган. Шу одам Боймирза Ҳайитга қарши мақола ёзган десам ишонмаслигингиз мумкин.\nШароф Рашидовнинг 1958 йил, 27 сентябрида Москвада чиқадиган “Литературная газета”да “Туҳматчига” деган мақоласи чоп этилган. Кейинги куни бу мақола барча ўзбек нашрларида кўчириб чоп этилган. Айни кунда шу мақола бошқа республиклардаги газеталарда ҳам чиққан. Мазкур “асари”да Рашидов Боймирза Ҳайитнинг Швецариядаги “Базлер нахрихтен” деб номланган газетадаги “ Москва Шарқнинг маънавий ҳаётига суқулиб кирмоқда” деб номланган мақоласини қаттиқ танқид остига олган.\nАслида Рашидов ёзган бу мақолани танқид деб бўлмайди. Бир сўз билан ҳақоратнома дейиш мумкин. Унда Боймирза Ҳайит “фирибгар”, “унтер-ёлғончи” каби оғир калималар билан қораланган. Бу мақолани Рашидов ўзича ёзармиди ва бутун мамлакат бўйлаб ихтиёрий равишда кўчириб босишармиди? Бу иш фақат ва фақат Кремлнинг буйруғи билан бўлиши мумкин. Кремлнинг ҳам кичкина одами эмас, “коттакон”ларининг буйруғи билан. Боймирза Ҳайитнинг мақоласи ҳақиқатдан иборат бўлгани ва Москванинг фикрида ётган режаларини очиб ташлагани учун ҳам Кремлнинг юрагини зирқиратган.\nЎзбекистон коммунистларининг йўлбошчиси Шароф Рашидов ўша “машҳур” мақоласида жумладан шундай деб ёзади:\n“Бутун дунёдаги миллион-миллион кишиларга шу нарса аёнки, Б. Ҳайит “мустамлака Туркистони” деган умумий ном остида атаган бизнинг Ўрта Осиё республикаларимиз халқлари чинакам тенг ҳуқуқли бўлиб олганларидан кейин, Совет ҳокимиятининг қирқ йили мобайнида ўз хўжалик тараққиётининг шу қадар юқори босқичига кўтарилдиларки, ўз миллий маданият ва санъатларини шу қадар барқ урдирдиларки бунга капиталистик мамлакатлар ҳавас қилсалар бўлади.” (“Қизил Ўзбекистон”, 30 сентябр, 1958 йил).\nРашидов ўз мақоласининг давомида Боймирза Ҳайитни “иғвогар”, ёзганлари “фисқу фужурдан иборат”, “миси чиққан сафсата”, “беъманигарчилик” дер экан “Иғвогарнинг югургани сомонхонагача…” деб хулоса қилади.\nБугунга келиб кўриб турибмизки, Боймирза Ҳайитни қоралаган совет идеологиясининг ўзи сомонхонадан жой топди.\nШароф Рашидовнинг Боймирза Ҳайит ҳақида ана шундай руҳдаги бир нечта мақоласи бор. Демак, Боймирза Ҳайит шўроларни шу қадар ларзага солганки, унга қарши катта бир республиканинг раҳбарини, КПСС Марказий Комитети устунларидан бирини ишга солишган.\nАфсуслар бўлсинки, Ўзбекистон мустақил давлатга айлангач ҳам бу ҳақиқатни кўра олмади. Ҳануз Рашидов улуғланмоқда, Боймирза Ҳайит унуттирилмоқда.\nСовет Иттифоқи бўйлаб\nБоймирза Ҳайитга қарши нафақат Ўзбекистон миқёсида, балки бутун Совет иттифоқи бўйлаб кураш олиб борилганди. Масалан, Тожикистоннинг рамзи ҳисобланган Мирзо Турсунзода номидан 1959 йилнинг 11 июнида “Литературная газета”да чоп этилиб, кейин барча маҳаллий нашрларда таржимаси эълон қилинган “Туҳматнинг умри қисқа” сарлавҳали мақола бунга мисол бўла олади.\nБу “асари”да Мирзо Турсунзода, жумладан, шундай деб ёзади׃\n“Ҳайит ўзининг мақоланамо уйдирмаларида Туркистон “Совет мустамлакаси” деган маънони исботлаш учун ўзини юз ёққа уради. У “Туркистон” деган эски иборани бекорга рўкач қилаётгани йўқ. Туркистон турклар юрти деганидир. Мана шунга асосланиб бу нодон “туркистон миллати” деган аллақандай афсонавий миллатни юзага келтириб чиқармоқда…Ҳайит шаллақилик билан “Туркистон фожиаси”ни тасвирлайди, 1924 йилда руслар Туркистонни беш қисимга бўлган эмишлар… Ҳайитлар нақадар қутуриб сўлак оқизмасинлар, Совет Ўрта Осиёси Осиё халқларига сўнмас машъал бўлиб нура сочa беради”. (“Қизил Ўзбекистон”, 14 июн, 1959).\nҚаранг, Рашидов каби Мирзо Турсунзоданинг ҳам “тили ўткир”.\nШу руҳдаги “ўткир” мақолалар Туркманистон, Қозоғистон ва Қирғизистонда ҳам узлуксиз чиқиб турган.\nМасалан, “Коммунист Туркменистана” журналининг 1959 йил 5-сонида Боймирза Ҳайитнинг “Туркистон 20-асрда” деб номланган китобчаси ҳужум остига олинади ва адиб “крокадил кўз ёшлари” тўкиб коммунизмнинг порлоқ йўлига ғов бўлишга тиришади, деб танқид қилинади.\n“Коммунист Туркменистана” айни сонида А. Илёсов, К.Новоселов имзоси билан “Буржуа миллатчиси Боймирза Ҳайит ҳақиқатни бекита олмайди” деган мақолага ҳам ўрин ажратган.\n“Партийная жизнь Казахстана” журналининг 1959 йил 3-сонида Н. Сагиндиков, А. Шаманов имзолари билан “Ҳақиқат ёлғондан кучли” деган мақола босилган. Унда ҳам айни услубда ҳақорат билан тўлиб тошган гаплар, Советларни улуғлаш ва Боймирза Ҳайитни камситишдан нарига ўтилмаган. Боймирза Ҳайитнинг иддаоларига қарши аниқ фактлар қўя олмаган коммунизмнинг нўноқ ижодкорлари унинг шахсини ҳақоратлаш ва камситишдан нарига ўтолмаганлар.\nКимлар ёзмаган у кишига қарши. Жумҳуриятларнинг биринчи раҳбарларидан тортиб мана ман деган ёзувчиларига қадар. Ўзимизнинг ёзувчимиз Ойбекдан тортиб, вазир Саид Шермуҳамедовга, советшунос Лазиз Қаюмовдан бошлаб ёзувчи Мирмуҳсингача ўзбекнинг минглаб таниқли шахслари Боймирза Ҳайитни “ватан хоини” деб ёздилар. Унинг мустақиллик ғояси чириган ғоя эканлигини ва ақлга сиғдириб бўлмас гаплигини бот-бот урғуладилар.\nҲа, СССР деган империянинг идеология машинаси у кишига қарши тинмай ишлаб турган. Совет матбуотида Боймирза Ҳайитга қарши икки мингдан зиёд мақола чиққан ва бари туҳмату ҳақоратдан иборат. Бирортасида у кишининг озодлик борасидаги фикрларига қарши жўяли фикр билан жавоб беришолмаган.\nЧунки устоз Боймирза Ҳайит ўз фикрларида минг чандон ҳақ бўлган\nУ йўқолади деган мустамлака йўқолди.\nУ йиқилади деган СССР йиқилиб кетди.\nУ озод бўлади деган Туркистон халқлари рус истибдодидан қутулдилар.\nУ мустақилликни чирмаб олган золим режимлар истибдоди барҳам топади, деган эди, бу ҳам амалга ошмоқда.\nБу фикрлар ҳақоратга, камситишга эмас, ҳурмат қилишга, қойил қолишга лойиқдир.\nЎзбекистон қаҳрамони деган унвон бериладиган бўлса, халқлар қамоқхонаси ҳисобланган СССРни зир титратган Боймирза Ҳайитга берилиши керак!\nЛекин мана шундай империяни қалтиратган фарзанди борлигини озод Ўзбекистонда ўзбекнинг ўзи ҳали тушуниб етгани йўқ.\nFiled under: 1.BOSH SAHIFA | Tagged: Boymirza Hayit, Боймирза Ҳайит, Jahongir Mamatov |\tLeave a comment »\nPosted on 03/25/2018 by TURONZAMIN\nМитти болаларни уруш, қон тўкиш эмас, балки тинчлик, яхшилик билан иш кўришга чорлаб, бир эртак битгандим. Уни “Бир бор экан, бир йўқ экан, қадим ўтган замонда, узоқ узоқ томонда” деб бошлагандим. Фақат қаҳрамон ва жой исми тарихда бор. Қолгани тўқима. Эртак шундай бўлади-да. Лекин учар гилам ҳақидаги эртакни ўқиб, йўқ гилам учмайди, бу бўлмаган гап, деган Афандига ўхшаб каминанинг эртагини ҳам жиддий олиб, бу миллий тарихга ёт қараш, деганлар ҳам топилди. Фикр эркинлиги. Бу уларнинг қараши ва ҳурмат қиламан.\nШу баҳонада миллий тарихга қараш ҳақида эртак эмас, жиддий бир нарса айтмоқчиман.\nМаълумки, бугун зеҳниятимизни қуллик зарпечаги ўраб олганини ҳукмдорлар сўкканида, камситганида, урганида, кўча тозалатганида ва ҳоказо ҳолатларда кўрдик, кўраяпмиз. Хўш, бизни бугунги қуллик зеҳниятига солган, ҳатто эртак билан тарихни ажрата олмайдиган ҳолга туширган нарса нима?\nFiled under: 1.BOSH SAHIFA, fayzbog.uz | Tagged: Jahongir Mamatov |\tLeave a comment »\nPosted on 07/04/2017 by TURONZAMIN\nNevaralarimning birinchi vatani-Amerika\nБугун иккинчи ватанимиз – АҚШда мустақиллик куни\nАмерикада мустақиллик байрами мамлакатнинг деярли ҳамма жойида бир хил нишонланади. Ҳатто энг кичик қишлоқларда ҳам мушакбозлик бўлади. Қишлоқни қўяверинг, кўчама-кўча ҳам мушаклар отилади.\nЛекин пойтахт Вашингтонда миллионлаб одам йиғилади ва бу ердаги мушакбозликни таърифлаб бўлмайди. Уни кўриш керак. Илк бор янги олинган машинага болаларни миндириб, пойтахт остонасига келдик. Туш пайти. Машиналар жойидан жилмайди. Ҳамма тўхтаб қолган. Одамлар жуда эрта келиб, жойларни эгаллаб олишаркан. Бир неча соат деганда Пентагон тепалигига етиб олдик. Машинани ўша ерда, йўлнинг четига тўхтатдикда бошқалардан ўрнак олиб устига чиқдик. Болалар учун қизиқ. Қандайдир мўъжизани кутишмоқда.\nFiled under: 1.BOSH SAHIFA, JM | Tagged: Jahongir Mamatov |\t1 Comment »\nФутбол ва “Сиёсий футбол”\nPosted on 06/15/2017 by TURONZAMIN\nНаҳотки, Мирзиёев Ниёзовни эслатса?!\nСарлавҳага чиқарганимиз янгиликлар юзасидан саволларни АҚШда истиқомат қилаётган журналист Жаҳонгир Муҳаммадга бердик. Суҳбатдошимиз, сиёсий футбол янгиликлари муносабати билан Президент Мирзиёевни тилга олар экан, негадир Туркманбошини эслади. Наҳотки, Мирзиёев Ниёзовни эслатса?! Суҳбатни тинглаб, ўзингиз хулоса чиқаринг…\nFiled under: 1.BOSH SAHIFA, озодлик | Tagged: Jahongir Mamatov |\tLeave a comment »\nPosted on 04/17/2017 by TURONZAMIN\n“Кучли лидер миллатни дунёга мақбара билан танитмайди”\nМарҳум президент Ислом Каримовнинг мақбарасига миллий гвардиядан доимий қўриқчи қўйилиши, ўзбекистонлик кам таъминланган оилаларнинг ипотека кредити олишдан маҳрум эканлиги ҳақида АҚШда яшаётган ўзбекистонлик ёзувчи ва журналист Жаҳонгир Муҳаммад OzodNazar да ўз фикрларини билдирди. Суҳбатни журналист Садриддин Ашур олиб борди.\nЖаҳонгир Муҳаммаднинг OzodNazarда билдирган айрим фикрларидан иқтибослар:\n“Кучли лидер бир миллатни, бир халқни дунёга кўрсатаман деса, уни мақбара орқали кўрсатиши керак эмас…”\n“Мирзиёевнинг ўзи ҳамма соҳанинг дабдаласи чиқиб кетганини такрор-такрор айтяпти, лекин Каримовнинг ўзи буюк, қани мантиқ?…”\n“Ўзбекистонда ҳозир жуда катта гапириляпти, лекин амалда ҳеч нарса бўлмаяпти”… Continue reading →\nFiled under: 1.BOSH SAHIFA, 4.Ovozli yozuvlar, озодлик | Tagged: Jahongir Mamatov, ozodlik |\tLeave a comment »\nPosted on 12/20/2016 by TURONZAMIN\n4. Дунё ўзбеклари конгрессини чақиринг!\nЎзбекистонда янги давр бошланди. Мамлакат ичидаги ва ташқарисидаги ўзбеклар Сизга катта ишонч билдирдилар. Сайловдаги ғаланбангизни қутладилар. Ўзингиз ҳам буни ҳис этганингиз ва ишончни оқлаш учун хизмат қилишингизни айтганингиз, кўпчиликда келжакка умид уйғотди.\nАҳли некбинлар биладики, энди Сиз ўзбекнинг лидерисиз. Ўзбек дунёнинг қаерида яшамасин, юрагининг бир четида ватанини сақлайди. Сиз ана шу Ватанда бугун лидерсиз! Демак, бу катта маъсулият ва катта юкдир!\nБугун ўзбеклар дунёнинг турли бурчакларига тарқаб кетдилар. Бир томондан ёмон, иккинчи томондан яхши. Ёмонлиги улар ўз ихтиёрлари билан кетмадилар. Ҳаёт ташвишлари, қийинчиликлар, муаммолар уларни шунга мажбур қилди. Яхшилиги эса бугун Ўзбекистоннинг дунёнинг ҳамма бурчида тамсилчилари, кўнгилли элчилари бор.\nFiled under: 1.BOSH SAHIFA | Tagged: jah, Jahongir Mamatov |\tLeave a comment »\nPosted on 12/16/2016 by TURONZAMIN\nҲамманинг ва ҳамма нарсанинг душманлари бўлади. Бу оддий ҳақиқат. Лекин умиднинг ҳам душманлари бўларкан?!\nКимлардир келажакдан умид қилаётган бир пайтда уларни айбалаётнлар чиқиб қолмоқда. Буни қандай тушуниш мумкин?\nАйблаётган ўзини ким деб ўйлайди?\nУ кимки, келажакни айтиб беролса?\nОдамлар энг оғир шароитларда, урушларда қон дарё бўлиб оққанда ҳам умидга суянганлар.\nЗолимнинг зиндонларида тишлари синганда, совуқ бетондан нафрат қилганларида темир эшикдан кўринган ёғду ҳам умид эди.\nFiled under: 1.BOSH SAHIFA, Фейсбукдан, JM | Tagged: Jahongir Mamatov |\tLeave a comment »\nPosted on 12/14/2016 by TURONZAMIN\nАдашганим рост бўлсин!\nҲали ҳужжатлар Каримов имзоси билан чиқаётган кунларда “Озодлик”даги суҳбатимда ва сўнгра Би-би-си даги баҳсда президентликка Шавкат Мирзиёевнинг келишини ва ундан сиёсий ислоҳотлар кутмаслигимни айтгандим. Чунки Ўзбекистон бирдан қилинадиган сиёсий ислоҳотларни кўтара олмаслигидан хавотирда эдим. Мирзиёев даставвал фақат иқтисодий ислоҳотлар қилишини тахмин этгандим. Лекин бироз адашган кўринаман. Адашганим рост бўлсин!\nУ сиёсий ислоҳотлар борасида ҳам кичик бўлсада қадамлар ташламоқда. Жумладан, Коррупсияга қарши махсус қонун тақдим этиб, кескин курашамиз, деди. Буни сайловолди “олибқочма”си дейишди. Лекин у тезда бу лойиҳани тақдим этди ва кеча шундай қонун парламентда муҳокамадан ўтди. Continue reading →\nFiled under: 1.BOSH SAHIFA, Uzbek | Tagged: Jahongir Mamatov, mirziyoyev |\tLeave a comment »\nPosted on 12/09/2016 by TURONZAMIN\n3. Халқни “ОВИР” зулмидан қутқазинг!\nЎзбекистонга инвеститсия киритиш учун хориждаги инвесторларнинг ишончини қозониш осон иш эмас. Буни Сиз жуда яхши англайсиз.\nШундай экан, биринчи қадам сифатида тадбиркорлар, бир бурда нонимни ўзим топаман деганлар, олисдаги яқинлари билан дийдорлашишни истаганлар, қариндошлариникига бориб-келишни режалаганлар, тўй, ўлим-йитимларда шошилинч йўлга чиққанлар, умуман барча ўзбекистонликларни “ОВИР” деган зулмдан қутқариш керак.\nБу Президент учун жуда осон масала.\nАна шу осон масалани ҳал қилиш билан нимага эриши мумкин?\nFiled under: 1.BOSH SAHIFA, Uzbek | Tagged: Jahongir Mamatov |\tLeave a comment »\n“Озодлик”да янги рукн: Мирзиёевга таклифлар\nPosted on 12/08/2016 by TURONZAMIN\nЖаҳонгир Маматов бироз ошириб юбормадими?\nКуни кеча Ўзбекистон президенти сайловида ғалаба қозонган Шавкат Мирзиёев сайловолди кампанияси давомида Ўзбекистон Республикаси президенти вазифасини бажарувчи сифатида бир қатор ташаббусларни бошладики, натижада нафақат мамлакат ичида, балки ташқарида яшаётган ўзбекистонликларда ҳам умид учқунлари пайдо бўлди. Бу фикрга мамлакатнинг янги раҳбарияти номига битилган таклифлар далил бўла олади. Зеро, қабул қилинишига ишонч бўлмаса, ҳеч кимдан таклиф чиқмайди.\nОзодлик радиоси ана шундай таклифлар учун минбар беришга қарор қилди. Бу минбардан ҳар бир ўзбекистонлик фойдаланиши, ўз фикр-мулоҳазалари ва таклифларини кўпчилик билан ўртоқлашиши мумкин.\nFiled under: 1.BOSH SAHIFA, озодлик, Uzbek | Tagged: Jahongir Mamatov |\tLeave a comment »\nPosted on 12/07/2016 by TURONZAMIN\n2. Маддоҳларга мукофот берманг!\nАсрлардир шоҳларга, амирларга маддоҳлик қилиб келганлар шу йўл билан ўзларини буюк ижодкор кўрсатиб, тарих қатига олиб киришга уринганлар. Улар ҳукмдорларни севмаганлар. Аммо ҳукмдорларни ўз манфаатлари йўлида ишлатганлар. Совет даврида ҳам, мустақиллик йилларида ҳам шундай бўлди. Бундайлар мақтов, мадҳия ёзиши билан ҳукмдорни гўё одил раҳбар, раҳнамо қилиб кўрсатишга уриндилар, лекин мақсадлари бошқа эди.\nРаҳбарнинг кимлиги, обрў-эътибори унинг халққа қилган хизмати билан ўлчанади. Халқнинг ишончини қозонишдан олийроқ мақтов йўқ.\nРаҳбар ҳақида кимдир китоб ёзиши керак эмас. Раҳбар ўз китобини ўзи ёзади.\nТарих бўйи истеъдодли зиёлилар ҳукмдорларни мақтов ва мадҳия билан йўлдан урганлар, халқ наздида ёмон отлиқ қилганлар.\nПрезидент Шавкат Мирзиёевга таклифлар\nPosted on 12/06/2016 by TURONZAMIN\n1.Пул керакми, марҳамат!\nЎзбекистон учун энг катта инвеститсия бу хориждаги ўзбекларга йўл очиш ва уларнинг ҳақ-ҳуқуқларини кафолатлашдир.\nАгар шундай қилинса, Ўзбекистонга биргина Америкадаги ўзбеклар ҳисобидан жуда қисқа вақтда бир неча миллиард доллар атрофида пул киради.\nБиринчидан, бу ердаги ўзбеклар меҳнат таътилларини Ўзбекистонда ўтказадилар ва йил бўйи йиққан пулларини олиб бориб, сарфлайдилар.\nИккинчидан, қўлида сармояси бўлганлар жуда кўп. Улар минг-минглаб иш жойлари яратадилар. Ҳатто электр энергияси, газ таъминотини яхшилаш учун ҳам етарли иш қилишлари мумкин. Бугун буни Америкадан Африка ёки Мянмарга бориб бажариб келаётган ўзбеклар ўз ватанларида ҳам жон деб амалга оширадилар.\nPosted on 11/02/2016 by TURONZAMIN\nЎзбек ҳокимияти (калейдоскопи) да эски мулозимларнинг янги юзлари кўрина бошлади\nШанхай ҳамкорлик ташкилоти Ҳукумат раҳбарларининг навбатдаги мажлисига Ўзбекистон делегациясини Бош вазир биринчи ўринбосари Рустам Азимов бошқариб боради.\nБу ҳақда хабар қилган Ўзбекистон Ташқи ишлар вазирлиги матбуот хизматига кўра, 2-3 ноябрь кунлари Бишкекда бўлиб ўтадиган бош вазирлар кенгашида 10 га яқин ҳужжат имзоланиши кутилмоқда.\nБош вазир Шавкат Мирзиёев Қирғизистон пойтахтида бўлиб ўтадиган учрашувга ўзи бормай, ўринбосарини жўнатаётгани Ислом Каримовдан кейин кузатилаётган ва тобора тенденция кўринишини касб этаётган янгиликдир.\nPosted on 09/19/2016 by TURONZAMIN\n“Мен билган Мирзиëев ëмон одам эмас эди”\nOzodNazarнинг бугунги меҳмони – АҚШда истиқомат қилаëтган ўзбек журналисти Жаҳонгир Муҳаммад Ўзбекистоннинг муваққат президенти Шавкат Мирзиëевнинг яхши ишлар қилишидан умидвор эканлигини изҳор қилди.\nЖаҳонгир Муҳаммад 1990 йилда Шавкат Мирзиëев билан Ўзбекистон Олий кенгашида бирга фаолият юритган пайтларини эслаб, “мен билган Мирзиëев ëмон одам эмас эди”, деди.\nСуҳбатдошга кўра, Мирзиëевнинг “Каримов ишдан кеткизган одамларни қайтаришида ҳам xайр бор”.\n– Каримов ишдан ҳайдаганларнинг ҳаммасини ҳам ëмон одам, дея олмаймиз. Улар Каримов назарида ëмон одамлардир. Балки улар ишнинг кўзини билар¸ балки уларнинг қайтиши яхшиликдир. Мен Мирзиëев яхши ўзгаришлар қилишидан умидворман, деди суҳбатдош.\nFiled under: 1.BOSH SAHIFA, 4.Ovozli yozuvlar, озодлик | Tagged: Jahongir Mamatov, shavkat mirziyoyev |\tLeave a comment »\nJahongir Mamatov: BBCUzbek savollariga javoblar-4\nPosted on 09/16/2016 by TURONZAMIN\n1992 йил Мухолифат ва мухолиф фикрдагиларга тазйиқлар бошланган: Ўз бошингиздан нималар ўтган?\nFiled under: 1.BOSH SAHIFA, 5.Tasvir, BBCUzbek | Tagged: Jahongir Mamatov |\tLeave a comment »\nPosted on 02/22/2016 by TURONZAMIN\nКелин жуда чаққон, ошпаз, ширин сўз чиқди. Қайнона аввалига жуда хурсанд эди. Қизи келинга меҳр қўйиб, икки гапнинг бирида уни мақтай бошлайди:\n“Овқатлари жуда ҳам ширин…”\n“Кийимларимни дазмоллаб қўйибдилар…”\n“Дарсимга ёрдам бердилар..”\nБир куни хола қизига:\n-Келин қурмағур телефонда сени кимгадир ёмонлаётганини эшитиб қолдим, унга кўп ҳам ишонма, ҳамма гапингни айтма,-деди.\nБошқа кун келинига:\n-Кеча қизимни жеркиб бердим, нима эмиш, сиз пиширган овқатларда мазза-матра йўқ эмиш. Мабодо бир нима деса, кўнглингизга олманг болам, парво ҳам қилманг. Continue reading →\nFiled under: 1.BOSH SAHIFA, jahonnoma, JM | Tagged: Jahongir Mamatov |\tLeave a comment »\nЖаҳонгир Муҳаммад׃ ОЛТИНЧИ ҚАВАТ\nPosted on 09/24/2015 by TURONZAMIN\nПрезидент тансоқчисининг кундалиги (Қисса)\nБўлган воқеадан шок ҳолга тушгандим. Қўрққаним йўқ, аммо ҳайрон эдим. Ҳайронлигим воқедан ҳам кўпроқ адам ҳақида. Наҳотки у шундай катта ишларнинг ичида.\n-Туш машинадан,-деди адам ва калитни бизни кузатиб келганларга берди.\n-Ада, боя қайси тилда гапирдингиз?\n-Навоийнинг тилида. ”Ҳайратул Аброр” деган китобидан олганмиз бу кодларни. Мана кодлар, мана бу ерда ёзилган ҳаммаси, эрталабгача ёдлаб ол, китобчани қайтиб берасан. Continue reading →\nFiled under: Олтинчи қават | Tagged: Jahongir Mamatov, soqchi, tansoqchi |\t1 Comment »\nPosted on 09/22/2015 by TURONZAMIN\nПрезидент тансоқчисининг кундалиги\nКостюм-шимда эдим. Президент׃\n-Мени ҳимоя қилиш керак бўлса ҳамма ишни ташлаб оқ кўйлак-оқ иштон қидирасанми? Аввал бироз рақсга тушиб баданингни қиздириб оласанми? Йўқ, сен чақмоқ бўлишинг керак. “Қарс” этдими сен ҳам қарсиллашинг керак!-деди. Continue reading →\nFiled under: Олтинчи қават | Tagged: Jahongir Mamatov, oltinchi qavat |\tLeave a comment »\nPosted on 09/21/2015 by TURONZAMIN\nЁшинг кетаверса ёш бола бўлиб қоласан, деган гапни эшитгандим. Ўзим ёш боламан. Лекин мана бу Президент ҳам ёш бола бўлиб қолганга ўхшайди. Бўлмаса шунақа гапларни айтадими, деб ўйлаб турсам жиддий савол бериб қолди:\n-Қанақа мошинни яхши кўрасан?\n-Биламан! “Бэ-эм-вэ”, “беш экс”,-деди ўзи.\nБу машина кимнинг ҳам орзуси эмас. Ёш бола борми машина маркасига қарайди, юраги ўша машина балонининг айланиши билан баробар югуради. Лекин бу одам ҳамма нарсани қаёқдан билаяти? Адамнинг гапи рост чиқди. ”Унга ёлғон гапирма, у ҳамма нарсани билади” деганди. Continue reading →\nFiled under: 1.BOSH SAHIFA, Олтинчи қават | Tagged: Жаҳонгир Маматов׃ “ИАК”, КАРИМОВНИНГ КИРДИКОРЛАРИ, Jahongir Mamatov |\tLeave a comment »\nPosted on 09/20/2015 by TURONZAMIN\nПрезидент тансоқчисининг кундалиги(Қисса)\nПрезидентнинг ишхонаси олтинчи қаватда экан. Бизни лифт ёнида қарши олган икки киши адамга “чест” бериб менга ҳавас билан қарашди:\n-Шеф ўғлингиз ҳам ўзингизга ўхшар экан…,-деди биттаси.\n-Ўғлим бўлгани сенга уни текширмаслик учун асос бўладими?-Адам жиддий оҳангда сўради.\nҲалиги одам шошиб қолди ва дарҳол мени сийпалаб текшириб чиқди. Кейин “бўлди” дегандек елкамга уриб қўйди.\n“Ҳамманинг елкасига уриб қўясанми?” дегандек адам унга ўқрайиб қаради.\nОёқ остига қип-қизил гилам тўшалган. Назаримда мени текширган одамнинг юзи ҳам шу гиламдек қизариб кетди. У адамдан қўрқар эканми ёки уялдими билиб бўлмасди. Continue reading →\nFiled under: 1.BOSH SAHIFA, Олтинчи қават | Tagged: Islom Karimov, Jahongir Mamatov, oltinchi qavat, taychi |\tLeave a comment »\nPosted on 09/19/2015 by TURONZAMIN\nҲам олийгоҳдаги ҳам бу ёқдаги дарсларга қатнаб юрсам тўсатдан синовга чақириб қолишди.\n-Ўзингни кўрсат, муҳим одам томоша қивотти,-дедилар адам.- Бу сен учун ҳам, мен учун ҳам ҳаёт-мамот масаласи.\nАтрофга қарасам Адам ва ёрдамчиларидан бошқа одам йўқ. Кейинчалик билдимки, ўшанда бўялган деразанинг ортида МХХ раиси ва “СП” раҳбари ўтиришган экан.\nБир карате устаси билан майдонга туширишди. Говдаси бесўнақай киши. Соқоли ўсган, кўзлари киртайган. Қўлларининг мушаги кўйлагини йиртай деб турибди. Башарасини қора булут қоплагандек. Қошини чимириб олганми ёки ўзи шунақами кўзлари билан қўшилиб кетганга ўхшайди. Бели бироз ингичкароқ, аммо оёқлари филникидек бақувват.\nУста Вуннинг ўргатгани бўйича рақибимни бир зум зоҳиран ўргандим, кейин ботинига назар солишга уриндим. Кўзи ғамгин. Ичи тўла дард. Худди ёмон ҳақорат эшитиб, жавобан бақиравериб пўтиқиб кетган кишидек кўз томирлари ёрилгани сезилиб турибди. Continue reading →\nFiled under: Олтинчи қават | Tagged: Жаҳонгир Маматов׃ “ИАК”, Islom Karimov, Jahongir Mamatov, oltinchi qavat |\t1 Comment »\nЖаҳонгир Муҳаммад: Олтинчи қават\nPosted on 09/11/2015 by TURONZAMIN\nТайвандан қайтишда русчани биладиган Уста Вун:\n-Сиз томонларда сўфилар ўтган. Уларнинг ҳаётини ўрган, улардан дарс ол, бўлмаса умринг қамоқда ўтади ёки пешанангдан отиб кетишади,-деди.-Бугунгача сенга айтган кўп гапларимни тушунмадинг. Агар сўфилар ҳаётини ўргансанг нима деганимни англаб етасан.\nУста Вун мени ёмон кўриб қолганди. Сабабини биламан. Унинг шогирдларини “бир тийин” қилиб ташладим. Қайсини қаршимга чиқарган бўлса, судраб обкетишди.\nВун Москвада ҳам дарс берган. Тошкентда ҳам бўлган. Русчани яхши билади. “Хитойда ўрганганман,” дейди.\nУндан дарс олиш учун ҳатто Америкадан ҳам келган талабалар бор. Кўп шогирдлари турли мамлакатларда “вип”ларни қўриқлашар экан. Шунинг учун обрўси катта. Ўзига бинo қўйган. Қизиқ-қизиқ гапларни айтади.\n-Куч назорат қилинсагина кучдир,-деди бир куни.-Агар назорат қилсанг уни минасан, бўлмаса остида қоласан. Continue reading →\nFiled under: 1.BOSH SAHIFA, Олтинчи қават | Tagged: Islom Karimov, Jahongir Mamatov, so'filar |\tLeave a comment »\nPosted on 09/10/2015 by TURONZAMIN\nИсмим Таймур. Аслида Темур деб от қўйишган. Ҳужжатимни ёзган одам “Таймур” деб ёзган. Нега бундай қилган билмайман. Аммо ўзимга ёқади. Темур деган от тиқилиб ётибди, Таймур эса битта. У ҳам менда.\nФақат Президент “Тайчи” дейди. Бу менга ёқмайди. Худди камситганга ўхшайди. Аммо буни унга қандай айтаман? Ҳаққим йўқ. Фақат жим туришим керак, ҳатто мени урса ҳам. Унинг саволларига ҳам жавоб бермаслигим керак. Унинг соясиман-да. Соя гапирмайди. Қоида шунақа.\nҚоидани унинг ўзи бузди. “Соя”ни гапиртира бошлатди. Шунда ҳам оз гапиришга ҳаракат қиламан. Гаплар кўнглимдан тошиб кетмаслиги учун кундалигимга ёзиб қўяман. Аслида бу ҳам қатъиян мумкин эмас. Билиб қолишса судсиз-терговсиз йўқоламан. Шарт шунақа ва ўзим ҳам бунга рози бўлиб ҳужжат имзолаганман. Continue reading →\nFiled under: 1.BOSH SAHIFA, Олтинчи қават | Tagged: Жаҳонгир Маматов, КАРИМОВНИНГ КИРДИКОРЛАРИ, Islom Karimov, Jahongir Mamatov |\tLeave a comment »\nТаваллуд айёмингиз муборак бўлсин, азиз Устоз!\nCўздан гавҳар ясаб дилларга жойлаб,\nЎзбекнинг тилига қиймат қўшдингиз,\nБоймирза Ҳайитнинг дуосин олиб,\nНавоий мулкига ҳиммат қўшдингиз!\nЎзбек халқининг асл фарзанди, давлат ва сиёсат арбоби, тилшунос олим, ёзувчи, Ўзбекистонда хизмат кўрсатган журналист, қадрли устоз адибимиз Жаҳонгир Муҳаммад бугун 60 ёшли таваллуд айёмларини қарши олмоқдалар.\nБу муборак айёмда устозимизни чин дилдан табриклаймиз!\nҲурматли Устоз! Continue reading →\nFiled under: 1.BOSH SAHIFA, JM | Tagged: Jahongir Mamatov |\tLeave a comment »\nСирожиддин Ислом: Мустақилликнинг илк йиллари\nPosted on 07/29/2015 by TURONZAMIN\nFiled under: 1.BOSH SAHIFA, 5.Tasvir | Tagged: Jahongir Mamatov |\tLeave a comment »\nЖаҳонгир Муҳаммад: Олтмишнинг олтмиш лаҳзаси\nPosted on 06/08/2015 by TURONZAMIN\n16. ДАВЛАТ АРБОБИ\nИстеъдодли ва заҳматкаш журналист Аҳмад Исмоиловнинг сўнгги иш жойи “Тошкент ҳақиқати” газетаси эди. У оламдан ўтганда жуда кўп журналистлар кўзимизда ёш билан мангу йўлга кузатиб қолганмиз.\n1974 йилда Тошкент Давлат университетининг Журналистика факултетида ўқиган пайтимда, иқтисодий шароитим оғирлашиб, иш қидириб қолдим. 17-18 ёшли, тажрибасиз йигитни ким ҳам ишга оларди? Сарсон бўлганимни ва қийин шароитга тушганимни кўрган ижарачи-уйнинг эгаси Илёс ака қўшни маҳаллада истиқомат қиладиган журналист Расул Раҳмонов билан таништирди. У эртасига туш пайти Навоий театри ёнига боришимни уқтирди.\nБорсам у бир ўрта бўйли, кулча юзли, ҳайли семиз одам билан фаввора ёнида гаплашиб турган экан. Салом бериб, узоқроқда тўхтадим. Расул ака у одамга бир нарсалар дегандан кейин у менга яқинроқ келиб:\n-Битта савол бераман, жавобинг ёқса, ишга олиндинг, бўлмаса ўзингдан кўр,-деди. Continue reading →\nFiled under: 1.BOSH SAHIFA, олтмиш | Tagged: Jahongir Mamatov |\tLeave a comment »\nPosted on 03/04/2015 by TURONZAMIN\nНега бир жойда депсиниб турибмиз?\nСАВОЛ: Сиёсатчи ва лидер айни одамми ёки бошқа бошқа-бошқами, уларни қандай фарқлаб олиш мумкин? (Миразиз).\nЖАВОБ: Сиёсатчи ва лидер мутлоқ бошқа-бошқа одамлардир. Ажратиб олиш учун ҳар иккаласини ҳам кўра олиш керак. Бугун биз сиёсатчиларни кўриб турибмиз, аммо лидерларни кўра олмаяпмиз. Нега?\nФараз қилинг. Бур гуруҳ одам йўлга чиққан. Унинг олдида икки киши. Бири олдинга қарамоқда, иккинчиси орқага. Олдинга қарагани лидердир, яъни йўлбошчи. У йўлни билади, ўзи қаерга боришини, одамларни қаерга олиб боришни билади ва амали билан одамларга йўл кўрсатмоқда, олдинга қараб кетмоқда.\nPosted on 09/07/2014 by TURONZAMIN\n”Катта” Анвар қорини ёнига ўтқазди ва׃\n-Ҳазрат, сизни отиб кетишганмиди?-деди\n-Ҳа, ҳа… пичоқлаб кетишувди. Анча бўлиб кетди. Адашмасам, 2009 йилда эди, 31 июлдамиди?!\n-Соати ҳам эсингиздами?\n-Минг карра узр, аниқ соати эсда қолмаган, қарияпмизда…,-деди Қори ака қўлини кўксига қўйиб.\n-Ҳа, мани ҳам эсимда кўп нарса турмайди. Ўшанда бир ҳафтадан кейин ишга чиққан эдингиз-а? Continue reading →\nPosted on 09/06/2014 by TURONZAMIN\nЎзбекистон яқин келажакда исломий жумҳуриятга айланиши мумкинми?\nБу менинг шунчаки саволим эмас, балки анчадан бери кун тартибига тушиб қолган саволдир. Бу саволга мумкин деб жавоб қилса бўлади. Ҳозирча бу ҳол одамларни қамоқларга тиқиш йўли билан орқага сурилмоқда. “Тaъсир-акс таъсир” дейдилар. Золимлик мазкур йўлни тобора қисқартирмоқда.\nШариат давлати ёки халифалик қуриш тарфдорларидан ташқари ҳатто мутлоқ намоз қилмайдиганлар, кечаю кундуз ётволиб ароқ ичадиганлар, икки гапнинг бирида ёлғон гапирадиганлар, ўғрилик, муттаҳамлик, порахўрлик, нонкўрлик, қасосбозлик, иғвогарлик, худбинлик, фоҳишабозлик, расвочилик, кўзбўямачилик, сўзбўямачилик, ўзбўямачилик каби иллатларни касб қилиб олганлар ҳам эртанги кунларини Худога боғлаганлари сир бўлмай қолди. Continue reading →\nPosted on 09/05/2014 by TURONZAMIN\n1.Жон ва жой\n”Катта” ёнида ўтирган муфтига савол отди׃\n-Сиз ҳам мени дуо қиласизми?\n-Тақсир, сизни дуо қилмасам кимни дуо қиламан,-деди муфти овозининг пардасини тушириб.\n-У ҳолда нега бу гапни бунчалик секин, пичирлаб айтаяпсиз?\n-Тақсир, ўзингиздан қолар гап йўқ, дуо тилда эмас, дилда бўлади. Агар биз дуо қилмаганимизда…, -муфти бирдан гапини ютиб юборди.\n-Ўлардингиз демоқчимиз?- ”Катта” кескин оҳангда сўради. Continue reading →\nPosted on 09/02/2014 by TURONZAMIN\nКИМГА АЙТАЙ ДАРДИМНИ?\n* Шикоят ё арз ёзмаган киши борми?\n* Сансалорлик кимга фойда, кимга зиён?\n* Етмиш тўрт йилнинг етмиш тўрт миллион вагон қоғози.\n* Хўш қандай қонун керак бу хусусда?!\n1. “МАВЗОЛЕЙ, ЛЕНИНга…”\nҚизиқ. Инқилобдан аввал ариза, шикоят ёзилганмиди? Кимга , ким томонидан, нима ҳақда? Ким ўқигану ким текширган? Дунё устивор бўлибдики, адолат ва адолатсизлик, ҳақ ва ноҳақлик, нур ва соя, ҳавас ва ҳасад ёнма-ён. Шартсиз – қайтсиз айтиш мумкинки, арз, шикоят ёзиш ўктабир инқилобидан кейин ўз шоҳсупасига кўтарилди. Йиллар кечаверган сайин бутун мамлакат шикоят текширувчи улкан корхонага айланиб борди.\nКимдир шикоят ёзиб ҳалқни барҳақ айлади. Яна кимдир шикоят битиб эл – улус олдида юзи шувут бўлди. Бошқа биров арзнома текшириб рўзғорини бутлади, киссасини қаппайтирди. Хуллас, Ойша момонинг чор деворидан то Ленин ётган мақбарагача шикоятхонага айланди. ( Гапим жиддий – мавзолейга ёзилган шикоятни тақдир тақозоси билан ўзим текширганман, бу хусусда қуйида тўхталаман. – Ж.М.) Кейин сарҳад сакраш бошланди:”ООНга ёзаман!” (ООН – БМТ). “Ёзаман…, ёзаман!”… Хайриятки, космосга қатновнинг иложи йўқ… Continue reading →\nFiled under: 1.BOSH SAHIFA | Tagged: Jahongir Mamatov |\tLeave a comment »\nPosted on 08/25/2014 by TURONZAMIN\nМафкура ва мафкурасизлик ёки тўрт тарзли сиёсат\nСовет иттифоқи парчалангач, мустақиллигини эълон қилган жумҳуриятлар коммунистик мафкура домидан қутулганларини кўрсатмоқ учун ўз йўлларини танлашга уринсалар-да ёки ўз йўлимиз бор, дея аюҳаннос солсалар-да, жамиятнинг бутун қатламларини тортанак уяси каби чирмаб олган эски мафкурани тарк этиб, ҳозиргача аниқ натижага эришганлари йўқ.\nБир қарашда бу табиий ҳолга ўхшаб кўринади. Чунки етмиш йиллик асоратдан бир зумда қутилиш кийин. Бунинг устига мафкура бобида адашмоқ, янглиш одим отмоқ давлат учун хам, миллат учун ҳам ўнглаб бўлмас инқирозларга олиб келади. Лекин мафкурасизлик ҳам том маънодаги фожеа бўлиб, халқни ўзлигидан маҳрум этади, яъни мафкурасизлик мафкурага айланади.\nPosted on 08/23/2014 by TURONZAMIN\nЭшшитиришнинг яна бир иштирокчиси Ўзбекистон президентининг собиқ маслаҳатчиси Жаҳонгир Муҳаммаднинг айтишича, Гулнора Каримованинг бу томошаси салтанатга зарар етказмайди:\n– Аксинча бу томоша одамлар орасида Каримовнинг обрўйини тўкмайди. Қайтанга Каримов қизини ҳам аямайди, деган фикрни пайдо қилади¸- дейди суҳбатдош.\nPosted on 08/22/2014 by TURONZAMIN\nЛотин ва кирил (…?)\nЎзбекистонда расман лотин алифбосига ўтилгани билан амалда кирил(л) ёзуви ҳам яшамоқда. Бошқача айтганда, бугун икки авлодни кўриб турибмиз.\nБири учун кирилда ўқиш ва ёзиш осон, иккинчиси учун лотинда.\nБиринчи гуруҳнинг лотинга қайтиши қийин кечаётганининг кўпгина сабаблари бор. Шулардан фақат биттаси бўйича ўз мулоҳазаларимни айтмоқчиман.\nБиз хорижда яшаётганлар лотинча ёзганда асосан инглизчага мосланган клавиатурани ишлатамиз. Ўзбекистон шароитида акси: асосан кирилча клавиатура ишлатилади. Continue reading →\nPosted on 01/04/2014 by TURONZAMIN\nБизни Ватан хоини деганларга\nАндижонда одамларни отган менман,\nСизни Ислом акангиз эмас! Миллатни режали қирғин қилган ҳам мен,\nСизни Ислом акангиз эмас!\nМанавиятга ўт қўйган ҳам мен, Масжидларни аёғоқчига тўлдириб,\nНамозхонни қаматган ҳам мен, Сизни Ислом акангиз эмас!\nТойиба Тўлаган қизи… – Яна қанчасини санайин?! Continue reading →\nFiled under: 1.BOSH SAHIFA, Uzbek | Tagged: Fhafur Yo'ldoshev, Islom Karimov, Jahongir Mamatov |\tLeave a comment »\n40 кун Туркияда\nPosted on 12/23/2013 by TURONZAMIN\nМирзо Улуғбекнинг замондош ва илмдоши даниялик Тихо Браҳе йигитлик чоғида дўсти билан баҳслашиб қолади. Баҳс даҳанаки жангга айланиб, охири улар дуэлга чиқадилар. Дўсти қилич билан Тихонинг бурнини кесиб ташлайди.\n“Энди осмонга қараб яшайдиган бўлдинг, ерга қаролмайсан, қолаверса энди ҳид ололмайсан”,-деган экан “дўсти”.\nДунёнинг ишларини қарангки, Тихо рамзий маънода кўкка қараб яшаган ва даврининг кучли астрономик жадвали-харитасини тузган. Космосдаги ҳаракат системасини асослаб берган Кеплер уни устози аввалин деб билган. Кеплернинг ёзишича, олтин бурун тақиб яшаган Тихо ўлаётган пайтда “Бурнимни кесган дўстимга раҳмат, бўлмаса вақтимини ҳид олиш кемирарди” деган экан.\nРақибига шу тарзда кинояли раҳмат айтиш ўзимида ҳам бор. Continue reading →\nFiled under: 1.BOSH SAHIFA, jahonnoma, JM | Tagged: Jahongir Mamatov, Turkiya |\t1 Comment »\n40 кун Туркияда (2)\nPosted on 12/15/2013 by TURONZAMIN\nТуйга тайёргарлик ва тўйдан кейинги кунларда қадрдон Туркия ҳаётида бир қанча илкларни, бошқача айтганда ўзим учун янгиликларни илғадим. Шулардан бири Туркияда сиёсий режимнинг бошқа қутбга йўналишидир.\nБиз Каримов режимининг мухолифлари фақат Ўзбекистон учун модел қидирамиз. Кимдир Америка модели деса, кимдир Туркия модели бизга мос дейди. Ҳатто Хитой ва Авропани ҳам бир-бир “айланиб” чиқдик. Режимбошимиз эса ўзимизга хос ва ўзимизга мос йўлимиз бор, деб келди. Қарангки, у ҳақ бўлиб чиқмоқда. Биз Ўзбекистон учун Туркия моделини ҳавас қилиб юрганда Туркияда бизнинг модел томон одим отилмоқда.\n1990 йилларда “Бизга президентлик бошқаруви бўлмайди, парламентар режим керак” дейилганда баъзилар “Бу депутатлар ўзларини ўйлашмоқда, буларнинг мақсадлари ҳокимиятни олишдан бошқа нарса эмас” дейишганди. Continue reading →\nFiled under: 1.BOSH SAHIFA, jahonnoma, JM | Tagged: Jahongir Mamatov, Turkiya |\tLeave a comment »\nЖаҳонгир Маматовнинг бирданига икки китоби нашрдан чиқди\nPosted on 09/08/2013 by TURONZAMIN\n“Қувғин” ва “И.А.К”\nЖаҳонгир Маматовнинг бирданига икки китоби нашрдан чиқди. Муаллифнинг “Қувғин” романи ва “И.А.К” мемуарини энди ўқувчилар китоб ҳолида ҳам ўқишлари мумкин. Бугунга қадар интернетда мавжуд бўлган ва ўқувчиларнинг имтиҳонидан ўтган бу асарлар энди китоб ҳолида ҳам нашр этилиши қувончли ҳолдир.\nМуаллифнинг асарларини АҚШнинг йирик шаҳарларидаги китоб дўконларида ва кутубхоналардан топиш мумкин. Октябр ойидан бошлаб қизиққанлар учун ҳар икки китобни дунёнинг истаган бурчагида “Амазон” интернет дўкони орқали ҳам олиш имкони мавжуд бўлади.\nМуаллифнинг бадиий ва илмий асарларининг 24 таси бугунга қадар китоб ҳолида нашр этилган. Continue reading →\nFiled under: 1.BOSH SAHIFA, JM | Tagged: Жаҳонгир Маматов׃ “ИАК”, Islom Karimov, Jahongir Mamatov, Quvg'in |\tLeave a comment »\nPosted on 09/04/2013 by TURONZAMIN\nбунгача Совет раҳбарияти уни ёмонотлиқ қиламиз, йиқитамиз деб кўп уринишди. Continue reading →\nFiled under: 1.BOSH SAHIFA, Mustaqillik qahramonlari | Tagged: Boymirza Hayit, Боймирза Ҳайит, Jahongir Mamatov |\tLeave a comment »\nPosted on 09/03/2013 by TURONZAMIN\n30. ХУЛОСА ЎРНИДА\nСиёсат ҳам санъат дейишади. Аслида санъат ҳам сиёсатдир. Сиёсат санъат эканлиги сезилиб қолганда, емирила бошлайди. Санъат ҳам сиёсатлиги билиндими ”оёғи синади”. Санъатнинг гўзал бир бўлаги – рақс, ўйин. Сиёсатнинг ҳаром бир бўлаги – ўйин. Бири театр, томоша саҳнасида, кичик давраларда ҳукм сурса, иккинчиси жуда ўлкан саҳнада – мамлакат, дунё саҳнасида “жилва” қилади.\nБугун бизнинг юртимиз саҳнасида – ҳам сиёсат, ҳам санъат саҳнасида ифтихорга айланган ҳаёсиз ўйинлар кўпайиб кетди.\nЎзбекистоннинг янги Конституцияси қабул қилинган сессия арафасида мамлакатда террор бошланган, диктатура қулоч ёзганди. Мухолифат қатағонга олинган, қувғин, сургунлар бошланганди. Сессия ҳам ана шу руҳ, ана шу кайфиятда ўтди. Бош қонун деярли муҳокамасиз қабул қилинди. Шу куни кечқурун президент пойтахтнинг “Наврўз” кошонасида миллатвакилларига, сарой аъёнларига зиёфат берди. Continue reading →\nFiled under: 1.BOSH SAHIFA, IAK | Tagged: Жаҳонгир Маматов׃ “ИАК”, Jahongir Mamatov |\tLeave a comment »\n29. “ЭРК” ГАЗЕТАСИ\nБир куни эрталаб уйга Президентнинг котиби қўнғироқ қилди. Одатда ёрдамчиси Крайнов телефон этарди. Нега бу сафар котиб “сафарбар” бўлди? Ҳайрон бўлмадим. Чунки Каримов гап атрофга ёйилмаслигини истаса, ишни котибига топширарди. Котиб “тош” каби одам. Бориб урилган жойидан қон оқса оқарди, лекин миқини чиқармасди.Ўзига доғ юқтирмасди.\n-Сизни сўраяптилар! – деди у салом-аликдан кейин.\nИкки кун олдин Каримов билан учрашаман, деб борганимда баҳона топишганди. Шуни эслатдим.\n-Ока, худди бегонага ўхшаб гапирасиз-а? Биласиз-ку, бу саволларга биз жавоб бера олмаймиз. Кейин ўша пайтда жуда банд эдилар,-деди у. Continue reading →\nFiled under: 1.BOSH SAHIFA, IAK | Tagged: Эрк газетаси, ERK gazetasi, Jahongir Mamatov |\tLeave a comment »\n28. ИНОМЖОН ТУРСУНОВ\nКаримовнинг қаршисига чиққан депутатлардан яна бири Иномжон Турсуновдир. Каримовни сессияда президент этиб тайинлашаётган куни жуссаси кичик бир йигит ўртадаги микрофон олдида оёқда туриб гапира бошлади. Қўлида бир даста қоғоз бор эди. Унинг товуши нозик бўлсада ўша кезда зални титратиб юборганди.\n-Сизлар кимни президентликка сайлаяпсизлар? Бу одам қўшиб ёзишга аралашган. Мана ҳужжатлари…\nУ жуда катта рақамларни айта бошлади ва Анишчев бошчилигидаги Москва “десантлари” уни сақлаб қолганини урғулади.\nЎша кезда бундай гапларни айтиш катта жасорат талаб қиларди ва баъзилар учун бу қўрқинчли эди, шунинг учун ҳам залдаги кўпчиликнинг дами ичига тушди.\nРаислик қилувчи дарҳол микрофонни ўчирди. Иномжоннинг товуши эшитилмай қолди. У кейин президиум томонга қараб юрди ва қўлидаги ҳужжатларни раислик қилувчига узатди.\nАммо ўша кунлари у турган Тошкент меҳмонхонасига бостириб кирган миршаблар уни дўппосладилар. Муттаҳамликни қарангки, жуссаси кичкина бу йигитни “Миршабларни урди” деб айблашди. Ҳам ғарлик, ҳам пешгирлик!\nФарғоналик депутат, драматург Иномжон Турсуновни Тошкент меҳмонхонасида миршаблар дўппослашганда масалани Ошкоралик қўмитасида муҳокам қилдик.\nКечқурун телевидение ҳам, радио ҳам, эртасига газеталар ҳам қўмита мажлиси ўтгани ҳақида хабар берган бўлсаларда Иномжон Турсунов масаласини четладилар. Топшириқ Девондан тушган экан.\nХуллас, Иномжонни қамашди. У бизнинг “Ташаббус” депутатлар гуруҳнинг аъзоси эди. Гуруҳимиз унинг озодлиги учун кўп курашди. Лекин озчилик барибир озчилик экан. Бизни кўпчилик қўллаб-қувватламади. Эркинлик кундан кунга йўқолиб бораверди.\nFiled under: 1.BOSH SAHIFA, IAK | Tagged: ИНОМЖОН ТУРСУНОВ, Jahongir Mamatov |\tLeave a comment »\n-Ислом ака, одамларингиз мени ўлдирмоқчи бўлишди,-деди Мурод Жўраев бир куни Каримовга.\nУ Муборак шаҳар ижроия қўмитаси раиси, Қашқадарё вилоят кенгаши депутати ва Ўзбекистон Олий Кенгашининг қонунчилик қўмитаси аъзоси эди.\nКаримовнинг ранги оқариб кетди. Бир менга қаради ва бир Муродга. Кейин:\n-Одамларим бўлганини қаердан билдингиз? Пешонасига ёзиб қўйган эканми?-деди Муродга дарҳол ва каминага юзланиб,- Сизлар бу масалани ҳам ўрганишга киришибсизлар-ку?!-деди.\n-Биз Ошкоралик қўмитасида бу масалани бугун муҳокама қилдик…,-дея гап бошлаган эдим, Каримов гапимни бўлди. Continue reading →\nFiled under: 1.BOSH SAHIFA, IAK | Tagged: Мурод Жўраев, Islom Karimov, Jahongir Mamatov, Murod Jo'rayev |\tLeave a comment »\nPosted on 07/30/2013 by TURONZAMIN\nУ ўшанда чўтдаги тошларни битталаб санаб ўтирган одам ҳисобчи эмас, балки чўтнинг тошларини санашни бармоқларига юклаган ва қарамасдан “чўт урадиган” одам ҳисобчи бўлиши кераклигини орзу қилган. Continue reading →\nFiled under: 1.BOSH SAHIFA, IAK | Tagged: Islom Karimov, Jahongir Mamatov, Samandar Qo'qonov |\tLeave a comment »\nPosted on 07/24/2013 by TURONZAMIN\n22. МАҚСУДИЙ НИМА ДЕЙДИ?\n“Америка Овози” радиосида ишлаб юрганимда (1999-2004) доим Ислом Каримовнинг қудаси-Мақсудийлардан интервю олишни ўйлардим. Чунки Ислом Каримовнинг сирларини уларчалик биладиган бошқа одам йўқ. Яна бир киши бор. У ҳам бўлса президент девони Умумий ишлар бошқармасининг раҳбари Зелемхон Ҳайдараов. Аммо у ҳали отда. Қачон отдан тушсагана ундан бирор гап олиш мумкин. Нақди Мақсудийлар. Бу ҳақда доим Мақсудий билан қуда бўлган ҳамкасбим Рано Ҳабибга айтсам, у “Гаплашиб бераман” дерди, аммо натижа чиқмасди.\nБир кун русларнинг газетасида Мақсудийлар ҳақида танқидий мақола чиқиб қолди. Кўринишича Гулнора Каримова ёздирган ва бир қанча мақсадни кўзлаган мақола. Уни Рано опага кўрсатиб, “Энди ҳам Мақсудийлар гапиришмаса, тарих олдида юзлари шувут бўлиб қолади” дедим ва мақолада кўзда тутилган мақсадларни унга тушунтириб бердим. У Мақсудийларга айтган эди, улар мақолани кўришни истадилар ва жавоб беришга рози бўлдилар. Дарҳол йўлга чиқдим. Continue reading →\nFiled under: 1.BOSH SAHIFA, IAK | Tagged: Жаҳонгир Маматов׃ “ИАК”, Islom Karimov, Jahongir Mamatov, Maqsudiy |\tLeave a comment »\nPosted on 07/23/2013 by TURONZAMIN\n21. КУЧ АДОЛАТДАМИ, АДОЛАТ КУЧДАМИ?\nБир куни Вазирлар маҳкамасининг биринчи қаватидаги кичик залда ташаббускор депутатлар томонидан илгари сурилган “Маошларни индексация қилиш”, яъни маошларнинг инфляцияга қараб автоматик тарзда ошиб боришини қонунлаштириб қўйиш ҳақидаги лойиҳа муҳокамасига унга қарши бўлгани учун Каримовнинг ўзи келди ва қандай савол бўлса жавоб беришини айтди. Аммо саволларга ўтирганларни беписанд қилган тарзда, асабий оҳангда жавоб бера бошлади. Бу унинг “Сизларнинг иқтисоддан нима хабарларингиз бор!” дегандай депутатларни камситиш тутуми эди.\nКаримов бу масалага қарши бўлгани кейинчалик билинди. У нархлар ошишидан ҳам ўзига фойда йўлини топди. Нархлар ошиши ҳақидаги қарор бош вазирга имзолатилса, ортидан маошларни ошириш Фармонига ўзи қўл қўядиган бўлди. Ваҳоланки, биз буни дунёдаги жуда кўп мамлакатларда бўлгани каби қонуний йўлга қўймоқчи эдик. Continue reading →\nFiled under: 1.BOSH SAHIFA, IAK | Tagged: Amir Temur, Жаҳонгир Маматов׃ “ИАК”, Islom Karimov, Jahongir Mamatov |\tLeave a comment »\nPosted on 07/19/2013 by TURONZAMIN\n20. ГКЧП “ҚАҲРАМОН”И\n1991 йилнинг Август ойига келиб, Каримов ва СССР президенти Михаил Горбачевнинг ораси бузилиб қолганди. Горбачев анча эркин фикрлайдиган одам бўлгани учун Каримовнинг қайта қуриш ва ошкоралик йўлига тўсиқ бўлишидан хафа эди. Айниқса 1989 йил охирида Ўзбекистон Олий Кенгашига сайловлар пайтида Каримовнинг мустақил номзодларга кўрсатган босқиси Горбечевнинг қаттиқ танқидига йўл очганди. Чунки Горбачев сайловлар эркин ўтиши учун жуда қайғураётган бир пайтда Каримов Ўзбекистон раҳбари бўлганига бир йил ҳам тўлмасдан сайловни қаттиқ назортга олиши унинг жаҳлини чиқарганди. Кейин Ўзбекистон Оли кенгашида юз берган воқеалар ҳам сабаб Каримовнинг репрессив ҳатти-ҳаракати боис ўзбек халқи Иттифоққа ишончини йўқотади, деган фикр билан Горбачев Каримовни кескин танқид қилишга ўтди. Continue reading →\nFiled under: 1.BOSH SAHIFA, IAK | Tagged: Жаҳонгир Маматов׃ “ИАК”, Islom Karimov, Jahongir Mamatov |\tLeave a comment »\nPosted on 07/18/2013 by TURONZAMIN\n19. ИСТЕЪФО ҚИССАСИ\nХуллас, биринчи кун Талабалар шаҳарчасида содир бўлган қонли воқеа ҳақида кичик бир лавҳа бериб, “Эртага воқеалар ҳақида батафсил ҳикоя қиламиз, бу ишнинг ортида кимлар турганларини фош этамиз” деган эълон бердик. Бу бизнинг катта хатоимиз бўлган. Эълонни эшитган казо-казолар ваҳимага тушишган.\nЭртасига Каримов Талабалар шаҳарчасида дорилфунин домлалари билан учрашув ўтказди. Журналистика факултетининг домласи Мухтор Худойқулов бир неча талаба очлик эълон қилганини айтди. Шу ердаги огругдан депутат Марат Зоҳидов эса сўзга чиқиб, негадир камина ҳақида гапирди, ТВга ишга тайинлаганим хато қарор бўлганини айтди. Оз қолсин Талабалар шаҳарчасида юз берган воқеаларнинг айбдори бўлаёзгандим. Ўрнимдан туриб гапираман, десам, Каримов “Парво қилманг, ҳозир ҳаммага тош отишади, кўтаришимиз керак” деди. Continue reading →\nPosted on 07/17/2013 by TURONZAMIN\nЯнвар ойининг ўртаси бўлишига қарамай ҳаво юмшоқ эди. Телевидениеда ишлаётганимга бир неча кун бўлганди. Иш кўплигидан саҳар келиб, ярим тунда қайтардим. Шу куни эрталаб хонамда янги тайёрланган дастурларни кўриб, кундалик мажлисга лойиҳалар тайёрлаётгандим. Ходимларимиздан бири ҳовлиқиб келиб қолди.\n-Бугун Талабалар шаҳарчасида қандайдир воқеалар юз бермоқда, отишмалар бўлмоқда,-деди.\nТелевидениега ўтганимдан буён девондаги гаплардан унчалик хабардор эмас эдим. Балки девонда бўлсам ҳам бу ўйинлардан хабардор бўлишим мушкул эди. Чунки девонда нафақат талабалар шаҳарчаси, балки ўзимга қарши ҳам янги ўйинлар ҳозирланганидан кейинчалик хабар топдим.\nТалабалар шаҳарчасидаги воқеаларни билиш учун машинамга ўтириб, ўша томонга йўл олдим. Шаҳарчанинг атрофи миршаблар билан ўраб олинганди. Машинамни тўхтатишди. Continue reading →


Ўз миллий валютасида қарз олувчи мамлакатлар камроқ хатарга йўлиқади – Telegraph\nЎз миллий валютасида қарз олувчи мамлакатлар камроқ хатарга йўлиқади\nКапитал бозорини ривожлантириш агентлиги матбуот хизмати June 24, 2020\nКапитал бозорини ривожлантириш агентлиги матбуот хизмати\n17 июнь куни Financial Timesда “Ривожланаётган мамлакатлар ҳам миқдорий юмшатишдан фойдаланиши мумкин” номли мақола чоп этилди. Мақолада FT бугунги кунда иқтисодиётни рағбатлантиришда миқдорий юмшатишдан нафақат ривожланган, балки ривожланаётган мамлакатлар ҳам фойдалаётганига эътибор қаратади. Буни Хорватия, Польша, Руминия, Чили ва Индонезия каби ривожланаётган давлатлар тажрибаси кўрсатмоқда, улар йил бошидан ушбу сиёсатни қўллаб, пандемия шароитида белгиланган вазифаларни самарали ҳал қилмоқда.\nМиқдорий юмшатиш – монетар сиёсат инструменти бўлиб, бунда марказий банк нақдсиз пул эмиссияси ўрнига ҳукумат, банк ва хусусий компаниялардан чиқарилиш даврида ҳам, унинг келгуси муомаласи учун ҳам қарз қимматли қоғозларни сотиб олади. Билвосита таъсирнинг анъанавий инструментлари иш бермаганда мана шундай сиёсат қўл келади. Унинг моҳияти ортиқча банк резервлари (заҳира базаси)ни ошириш ҳамда шунинг ҳисобига активлар ҳамда фоиз ставкаларини мос равишда пасайтиришдан иборат.\nЎзбекистон Республикаси Капитал бозорини ривожлантириш агентлиги директори Отабек Назиров Ўзбекистон монетар сиёсатида ушбу инструментни қўллаш имконияти юзасидан ўз мулоҳазаларини билдирди.\n“Financial Times мақоласида баён этилган ҳолатлар Ўзбекистон учун прагматик аҳамиятга эга, улар ўзбек монетар сиёсати учун ҳам, фонд биржаси учун ҳам фойдали. Маҳаллий шароитда мавзунинг долзарблигига алоҳида эътибор қаратилиб, корпоратив облигацияларни чиқариш жараёнини жадаллаштириш ҳамда, энг муҳими, давлат қимматли қоғозлари бозорини эркинлаштириш ва ривожлантириш лозимлиги кўрсатилган.”\n«Давлат ва корпоратив облигациялар бирламчи бозорида битимлар тузилиши мумкинлиги жиҳатидан бундай молиявий инструмент Ўзбекистон учун ниҳоятда долзарб деб ўйлайман.\nАёнки, иқтисодиёт, маҳаллий капитал бозорини қўллаб-қувватлаш ҳамда бюджет дефицитини молиялаштириш учун бизда ҳам QE (quantitative easing) (таҳ. – миқдорий юмшатиш) сиёсатини қўллаш мумкин, бунда марказий банк ҳукумат (Молия вазирлиги) чиқарган облигацияларни сотиб олади».\nТаъкидлаш жоизки, Капитал бозорини ривожлантириш агентлиги томонидан норматив ҳужжатлар базаси ишлаб чиқилгани боис биринчи вазифа бўйича қонунчилик муаммолари қисман ҳал қилинди. 19 июнь куни Ўзбекистон Республикаси Олий Мажлиси Сенати корпоратив МЧЖ (АЖ сони 600 бўлса, МЧЖлар сони 140,000 дан ортиқ) ларга облигацияларни чиқариш ҳуқуқини бериш орқали бу жараённи бир қадар енгиллаштирувчи ўзгартиришларни маъқуллади ва қимматли қоғозлар бозори қонунчилигига ўзгартиш ва қўшимчалар киритди.\n«Облигацияларни чиқаришга бўлган талаблар анчагина юмшади ва ташқи молиялаштиришни жалб этиш учун масъулияти чекланган жамиятларга янги имкониятлар яратилди, эндиликда корпоратив облигацияларни чиқариш анъанавий банк кредитига муқобил бўла олади», – дейилади Агентликнинг ахбороттида.\nМавзуни давом эттириб, Financial Times ташқи қарзлари кўп бўлган давлатлар учун миқдорий юмшатиш сиёсатини қўллаш хатарли эканлигини таъкидлайди.\n«…ички капитал пулини яратиш ва монетар ва фискал органларга бўлган ишончни қозониш учун зарур комплекс ишлар олиб борилаётган қолган мамлакатлар учун у (миқдорий юмшатиш – таҳ.), бошқа вариантлар бўлмаганда, иқтисодиётни рағбатлантиришнинг фойдали воситасига айланиши мумкин».\nШу маънода Агентлик директори Ўзбекистондаги бу борадаги вазиятни мўътадил деб баҳолайди, чунки мамлакатда монетар олтин ва валюта заҳираларини ошириш бўйича режали ишлар амалга оширилмоқда. Шу билан бирга Financial Times да заҳира ҳамда ХМИларидан хорижий валютада олинадиган қарз ўртасида мувозанатни сақлаш лозимлиги алоҳида таъкидланганки, буни О. Назиров ҳам маъқуллайди.\n«Пул зарб қилишдан иборат баҳсли сиёсат халқаро инвесторлардан хорижий валютада қарз олаётган ва уларнинг ишончини сақлаб қолишга уринаётган давлатлар учун хавфли».\nМаълумот учун: Марказий банкнинг маълумотларига кўра, Ўзбекистоннинг олтин-валюта заҳираси 1 июнь ҳолатига кўра $31.3 млрд (ЯИМнинг 58.1%и) ташкил этиб, 1 апрель ҳолатига кўра ялпи ташқи қарз $25.1 млрд (ЯИМнинг 46.6% и)дан иборат.\nFT фикрига кўра, маҳаллий инвесторларни қўллаб-қувватлаш уларни давлат қарзи ўсиб кетмаслигига ишонтиришдан иборат. Бу ривожланаётган мамлакатлар учун миқдорий юмшатишни қўллашнинг асосий мезонидир. Бу ички бозорнинг инвестицион таклифларига таъсир кўрсатади.\n«Агар инвесторлар маҳаллий валютани чиқариб юборишса, ташқи ларзалар таъсир қиладиган ммамлакатларда ҳаёт оғирлашади, агарда улар хорижий валютада қарз олган бўлса, бу вазиятни янада мураккаблаштиради».\nОтабек Назиров, ташқи қарзнинг жорий аҳволи ҳамда макроиқтисодий барқарорлик кўрсаткичлари ҳолати эътиборга олинса, бундай мулоҳазалар ўзбек иқтисодиёти учун ҳам ўринли эканлигини таъкидлайди.\n«Сўнгги 5 йил ичида валютадаги ташқи қарз 2 баравардан ортиққа ўсди. Ички заҳира салоҳиятидан фойдаланиш мақсадга мувофиқ деб биламан, зеро маҳаллий молия бозорини қўллаб-қувватлаш учун етарли даражадаги заҳира шаклланган. Ташқи қарзлардан воз кечиш керак эмас, аммо уларни миллий валютада ва иложи борича хўжалик субъектлари томонидан тўғридан-тўғри жалб қилиш маъқул».\nШу ўринда Агентлик директори ўйламасдан хорижий валютада қарз олаётган давлатлар қийналиб қолиши мумкинлигини тушунтиради, Financial Times ҳам айни шу жиҳатга эътибор қаратган.\n«Молия бозори яхши ривожланмаган мамлакатлар иқтисодиёти учун қарз олиш катта хавф туғдириши мумкин. Валюта даромадлари ташқи омилларга боғлиқ бўлиши (экспорт қилинувчи табиий бойликларга бўлган нархларнинг ўзгарувчанлиги), “узун пул”нинг йўқлиги, долларлашиш даражасининг юқорилиги кабилар хос бўлган бундай бозорлар муаммодан қочиб қутулолмайди», - дея изоҳлайди О. Назиров.\nШу билан бирга Financial Times таъкидлашича, заҳираларни тўлдириб, сўнгги ўн йилликда қарзларни назорат қилиб борган ривожланаётган бозорлар эндиликда миқдорий юмшатиш сиёсатини амалга ошириш учун ўзлари яратган имкониятлардан фойдаланиши мумкин.


Ўзбекистонда коронавирус билан қайта зарарланиш ҳолатлари кузатилаётгани маълум қилинди\n«COVID-19 – бу янги инфекция. Организмда бу вирусга қарши антитанача ишлаб чиқарилади. Аммо антитаначалар қанчалик чидамли, қайта зарарланиш мумкинми ва бу ҳолат қанча муддат давомида юз бериши аниқ эмас. Ҳозирги кунда бу муаммо ўрганиб борилмоқда.\nБугунги кунда республикамизда коронавирус билан қайта зарарланиш ҳолатлари ҳам мавжуд. Биз қайта зарарланиш ҳолатлари кузатилиши мумкинлигига илмий томонлама амин бўлишимиз лозим», – деди штаб аъзоси 23 октябрдаги брифингда.\nУ бир марталик қўлқопларни дезинфекция қилиш ҳақидаги саволга ҳам жавоб берди.\n«Ҳар қандай ҳолатда ҳам қўлқопларни дезинфекция қилиш ярамайди. Дезинфекцияловчи воситалар қўлқоплар юзасини бузиб, ундан вирус ва бактерияларнинг ичкарига ўтишига олиб келади.\nБундан ташқари, қўлқопларни кийишдан аввал, айниқса қўлларингизни дезинфекция қилган бўлсангиз, уларнинг тўлиқ қуруқлигига амин бўлишингиз керак. Агар қўлларингиз спирт сақловчи воситалар билан нам ҳолатда бўлса, қўлқопларни кийиш жараёнида улар осон йиртилишига олиб келиши мумкин», – деди Наргиза Нуруллаева.\nБрифингда фуқаронинг: «Ўпкани 56 фоиз зарарлаган пневмония хавфли эмасми? 18 кун врач назоратида барча даволаш дориларни олдим. Қандай маслаҳат берасиз?» – деган саволига жавоб бериб ўтилди.\n«Агар сиз 18 кун давомида коронавирус пневмониясига даво олган бўлсангиз ва даводан аввалги текширув натижаси 56 фоизни кўрсатган бўлса, бу ҳолатда МСКТ текширувини қайта ўтказишга зарурат йўқ. Сиз эндиликда реабилитация чора-тадбирлари билан шуғулланишингиз зарур.\nАгар 56 фоиз зарарланиш даволанишдан сўнг аниқланган бўлса, у ҳолда сиз зудлик билан шифокорга мурожаат қилишингиз ва лозим бўлганда стационар даво олишингиз керак», – деди штаб аъзоси.


Владимир Путин собиқ совет республикалари суверенитетини ҳурмат қилишга ваъда берди 3-08-2021, 09:44 | Zamin.uz\n17:01 / 04.12.2014\nРоссия Федерацияси президенти Владимир Путин Москванинг собиқ совет республикалари суверенитетини ҳурмат қилиш бўйича позицияси ўзгармаганини маълум қилди, Бу ҳақда «Интерфакс»га асосланиб «Daryo.uz» хабар бермоқда.\n«Маълумки, Россия 90 йиллар арафасида Украина ва бошқа собиқ СССР республикаларининг суверенитетга интилишини нафақат қўллаб–қувватлаган, балки бунга сезиларли даражада замин ҳам яратган. Бизнинг ўша пайтдаги позициямиз ҳозиргача ҳам ўзгармаган», − деди Путин Россия Федерал Мажлисига қилган мурожаатида.\nУнинг сўзларига кўра, ўз тараққиёт йўлидан бориш, иттифоқчиларини, жамиятнинг сиёсий ташкил қилинишини танлаш, иқтисодиётини қуриш ва ўз хавфсизлигини таъминлаш ҳар бир халқнинг ажралмас суверен ҳуқуқидир.\n«Россия бунга ҳар доим ҳурмат билан муносабатда бўлади. Бу тўлиқ ҳолда Украина ва қардош украин халқига ҳам тааллуқлидир», − деди Россия президенти.\nФото: kremlin.ru «Замин» янгиликларини «Вконтакти»да кузатиб боринг\nЯнгиликлар » Дунё » Владимир Путин собиқ совет республикалари суверенитетини ҳурмат қилишга ваъда берди


ЕОИИ стратегияси: Қасим-Жомарт Тоқаев Қозоғистон позициясини қўллаб-қувватлаган давлатлар раҳбарларига миннатдорчилик билдирди NUR-SULTAN. Kazinform – ҚР Президенти Қасим-Жомарт Тоқаев Қозоғистоннинг 2025 йилгача бўлган ЕОИИ стратегияси бўйича Қозоғистоннинг позициясини қўллаб-қувватлаган давлатлар раҳбарларига миннатдорлик билдирди, деб хабар беради Kazinform мухбири.\nДам олиш кунларида об-ҳаво қандай бўлади NUR-SULTAN. Kazinform – Сибир антициклони туфайли Қозоғистонда об-ҳаво ҳарорати режимида сезиларли даражада ўзгаришлар бўлмайди, деб хабар беради Kazinform Қазгидрометга асосланиб.\nKASE: тенге яна мустаҳкамланди ALMATY. Kazinform – Қозоғистон фонд биржасидаги (KASE) савдолар натижаларига кўра доллар тенгеге нисбатан курси арзонлашди, деб хабар беради деб хабар беради Kazinform мухбири.\nМуддати ўтган ПЗР сертификати билан келган Ўзбекистон фуқароси Қозоғистондан депортация қилинди NUR-SULTAN. Kazinform – Нур-Султан шаҳарнинг халқаро аэропортидан муддати ўтган COVID-19 ПЗР сертификати билан учиб келган Ўзбекистон фуқароси депортация қилинди, деб хабар беради ҚР Санитария-эпидемиология назорати қўмитаси матбуот хизмати.\nНотўғри овқатланиш ўспиринлар соғлиғига қандай таъсир қилади NUR-SULTAN. Kazinform – Ўспиринлар кўпинча тўғри овқатланиш қоидаларига риоя қилмайдилар, бу эса соғлиғининг ёмонлашишига олиб келади. Болалар ва ўспиринлар мева ва сабзавотларни оз истеъмол қилишади, асосан, ширин ичимликлар ва ширинликларни кўпроқ истеъмол қилишади, деб хабар беради ҚР Соғлиқни сақлаш вазирлиги Жамоат саломатлиги миллий маркази матбуот хизмати.\nФранция Google ва Amazon компанияларига жарима солди LION. EURONEWS - Kazinform – Франциянинг информатика ва фуқаролик эркинликлари бўйича комиссияси Американинг Google ва Amazon интернет-компанияларига фойдаланувчиларнинг шахсий маълумотларини ўз ичига олган cookie -файлларни уларнинг розилигисиз фойдаланганлиги учун жаримага тортди. Бу ҳақда Kazinform Euronewsга асосланиб хабар беради.\nҚозоғистон ва Ўзбекистон ўртасида тўқимачилик қўшма корхонаси очилди TÚRKİSTAN. Kazinform – Туркистон шаҳрининг саноат зонасида жойлашган «Turkіstan Textile» тикувчилик фабрикаси қайта тикланди. Қозоғистон ва Ўзбекистон ўртасида қўшма корхона қурилиши рекорд муддатда якунланди, деб хабар беради Kazinform мухбири.\nКоронавирус: Қозоғистонда 13 818 киши даволанмоқда NUR-SULTAN. Kazinform – Айни пайтда Қозоғистонда 13 818 киши коронавирусдан даволанмоқда. Улар орасида 999 нафари гўдак, деб хабар беради Kazinform Соғлиқни сақлаш вазирлигининг Telegram-каналига асосланиб.\nҚозоғистонда 137 одам COVID-19 га ўхшаш пневмония билан касалланди NUR-SULTAN. Kazinform – Кеча Қозоғистонда пневмония билан касалланишнинг 137 та ҳолати ва 4 та ўлим ҳолати қайд этилди, 65 киши соғайиб чиқди, дея хабар беради Kazinform coronavirus2020.kzга асосланиб.\nКеча Қозоғистонда 836 кишида коронавирус аниқланди NUR-SULTAN. Kazinform – Қозоғистонда ўтган суткада 836 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kz сайтига таяниб.


Тожикистонда Ислом уйғониш партияси фаолларини ҳибсга олиш давом этмоқда\nТожикистон расмийлари минтақада ягона бўлган исломий партиянинг 23 нафар аъзосини ҳибсга олди. Улар исёнчи генерал Абдуҳалим Назарзода гуруҳи билан ҳамкорликда айбланмоқда.\nТожикистон Бош прокуратурасининг 6 октябрь куни тарқатилган баёнотида террорчиликда айбланмиш собиқ мудофаа вазири ўринбосари Назарзодага тарафдор бўлган катта гуруҳ қўлга олингани айтилади.\nЎтган ҳафта Тожикистон Олий суди ТИУПни террор ташкилоти деб эълон қилган, унинг фаолиятини эса мамлакатҳудудида тақиқлаб қўйганди.\nТожикистон Ислом уйғониш партияси мамлакат расмийлари томонидан яқиндаги муваффақиятсиз якунланган давлат тўнтариши ташкилотчиси бўлмиш генерал Назарзода гуруҳи билан ҳамкорлик қилганликда айбланмоқда.\nТИУП раҳбарияти Назарзода билан алоқаси борлигини рад этган ва собиқ мудофаа вазири ўринбосари ҳеч қачон партия аъзоси бўлмагани, ҳатто конституцияга мувофиқ ҳам бу каби ташкилотларга аъзо бўлолмаслиги ҳақида баёнот тарқатган.\nТожикистон Бош прокуратураси қўлга олинганларга қарши террорчилик, ирқий ва диний адоват қўзғаганлик, маҳаллийчилик билан шуғулланганлик, ҳокимиятни куч билан босиб олишга уринганлик, конституциявий тузумни ағдаришга ва қуролли қўзғолонга чақирганлик моддалари бўйича жиноят иши очган.\nТожик расмийлари версияси\nТожикистон Бош прокуратураси маълумотига кўра, ТИУП аъзоси бўлган Назарзода президент Имомали Раҳмон 1997 йилдаёқ тинчлик шартномаси имзолаган Бирлашган тожик мухолифати собиқ жангариларинимунтазам равишда молиялаштириб келган.\nПрокуратура баёнотида исёнчи генерал жангарилардан иборат тақрибан 300 кишини ўз ичига олган жиноий бирлашма ташкил этгани иддао қилинади.\nБаёнотда айтилишича, 3 сентябрдан 4 сентябрга ўтар кечаси Абдуҳалим Назарзода юқори лавозимли бир неча ҳарбий билан аввалдан тил бириктирган ҳолда мазкур жиноий бирлашмани қуроллантирган ҳамда Душанбе, Ваҳдат шаҳарлари ва Рудакий тумани ҳудудидаги куч ишлатар тузилмалар ходимларига қарши қуролли ҳужумларни бошлаган.\nГенерал Назарзода гуруҳини йўқ қилиш бўйича махсус амалиёт чоғида Ромит дарасида ҳуқуқ-тартибот идораларининг 14 нафар ходими ҳалок бўлган. Тожик расмийлари маълумотига кўра, Назарзоданинг ўзи 16 сентябрга ўтар кечаси йўқ қилинган.\n1990 йилда Бирлашган тожик мухолифати лидерлари томонидан тузилган Тожикистон Ислом уйғониш партияси раҳбари Муҳиддин Кабирий ўзи ва сафдошларига қарши илгари сурилаётган айбловларни қатъиян рад қилади. Кабирийга кўра, бу айбловлар асоссиз бўлиб, партия фаолиятини тақиқлаш учунгина қаратилган.\nТИУПнинг ҳибсга олинмиш аъзолари ҳам 2015 йил сентябрида содир бўлган воқеаларга мутлақо алоқалари йўқлигини таъкидламоқдалар.\nПартия аъзолари ташкилотга нисбатан босим сентябрь воқеаларидан анча олдин бошланган: аввалроқ Бош прокуратура партия қурултойини ўтказишни тақиқлаб қўйган, партия идораси эса “ёнғин хавфсизлиги талаблари бузилган” деган баҳона билан муҳрлаб қўйилган.\nҲали Ромит дарасида амалиётлар давом этаётган пайтда ижтимоий тармоқларда гўё исёнчи генерал томонидан берилган баёнот пайдо бўлганди. Унда Назарзоданинг Ваҳдат ва Душанбедаги ҳужумларга алоқаси йўқлиги, бу аслида исломий партияни ёпиш тўғрисидаги ҳужжатни имзолашдан бош тортган тожик мухолифати қўмондонларини йўқ қилишни истаган расмийларнинг провокацияси экани таъкидланганди.\nҲибсга олишлар давом этмоқда\nОзодлик радиоси тожик хизматининг Тожикистон Бош прокуратурасидаги аноним манбаси ҳибсга олишлар давом этаётганини маълум қилди. Манбага кўра, яқинда ТИУПнинг Панжикент бўлими раҳбари Сино Ҳасанзода қўлга олиниб, Хўжанд шаҳар тергов ҳибсхонасига юборилган.\nҲасанзода шу йил июлида Озодликнинг тожик хизматига берган интервьюсида маҳаллий амалдорлар босими остида ТИУП сафини тарк этишга мажбур бўлгани ҳақида айтганди.\nИкки ҳафта муқаддам ТИУПнинг Тоғли Масчоҳ бўлими бошлиғи Мирзоолим Холов ҳибсга олинган. Бу ҳақда унинг қариндошлари маълум қилишган. Ундан аввалроқ эса партиянинг Кўлобдаги фаоллари – Маҳмадали Исломов, Муҳаммадий Тешаев, Рустам Имомов ва Умаршо Давлатовлар қўлга олингани айтилганди.\nТожикистон Ички ишлар вазирлиги 3 октябрь куни ТИУПни ўз ихтиёри билан тарк этган ва партия тақиқланганидан кейин у билан ҳамкорлик қилмайдиган шахслар жиноий жавобгарликка тортилмаслигини билдирганди.


Хабарингиз бор, Ўзбекистон мусулмонлари идораси ташаббуси билан 2019 йилги муборак Рамазон ойида мўмин-мусулмонларнинг телефон орқали йўлланган рўза тутиш билан боғлиқ шаръий масалаларига уламоларнинг туну кун жавоб бериш тизими жорий этилган эди.\nЎтган вақт мобайнида мўмин-мусулмонларимизда бундай диний-маърифий хизматга жуда катта эҳтиёж мавжудлиги яққол кўринди. Сабаби, эълон қилинган марказ телефон рақамлари бир сония бўлса-да тин олгани йўқ. Ўтган 15 кун ичида уламолар томонидан 5 мингдан зиёд савол-жавоб қилингани фикримизни янада қувватлайди.\nМўмин-мусулмонлар туну кун 24 соат давомида (ибодат вақтларидан ташқари) ўзларининг рўза тутиш билан боғлиқ шаръий саволларига жавоб олиш имконияти йўлга қўйилиши жуда катта қулайлик бўлди.\nКолл-центрнинг қуйидаги телефон рақамлари мунтазам ишлаб турганини маълум қиламиз:\n93 5752832 (фақат аёл-қизлар учун, 08:00 дан 18:00 гача).\nДругие материалы в этой категории: « "Ал-Ҳадая" компанияси маҳсулотлари тақдим этилди\tТошкент шаҳридаги 21 май кунидаги хатмоналар »


Агар умумий овқатланиш, дам олиш, туризм, маданият, спорт ва таълим соҳасида хизматларни хорижий компания кўрсатса, ким ҚҚСни тўлаши керак?\nБунда қандай қилиб реализация қилиш жойини тўғри аниқлаш мумкин?\n– Қуйидаги хизматлар:\n● умумий овқатланиш;\n● кўнгилочар ва дам олиш;\n● меҳмонхона хизматлари ва жойлаштируви;\n● маданият, санъат;\n● жисмоний тарбия ва спорт;\n● ўқитиш (таълим) соҳасидаги, шу жумладан малака имтиҳонлари ўтказиш, семинарлар, малака ошириш курсларини, пуллик кўргазмаларни, конференцияларни, симпозиумларни ва бошқа шунга ўхшаш тадбирларни ташкил этишга доир хизматлар ҳақиқатда кўрсатилган жой бўйича хизматларни реализация қилиш жойи аниқланади (СК 241-м. 3-қ. 3-б.).\nАгар юқорида кўрсатилган хизматлар Ўзбекистонда кўрсатилган бўлса, уларни ким – хорижий компания ёки Ўзбекистон корхонаси кўрсатишидан қатъи назар, Ўзбекистон реализация қилиш жойи бўлади. Бинобарин, хизматларни реализация қилиш Ўзбекистонда ҚҚС солинадиган айланма деб эътироф этилади.\nУшбу реализация қилиш жойини аниқлаш қоидаси электрон шаклда кўрсатиладиган ўқитиш (таълим) соҳасидаги хизматларга нисбатан татбиқ этилмайди. Бундай хизматларни реализация қилиш жойини уларнинг харидорининг турган ёки фаолиятини амалга оширадиган жой бўйича аниқланг.\n1-МИСОЛ. Россия компанияси Ўзбекистонда машҳур артистларнинг концертини ташкил этиш бўйича хизматлар кўрсатади\nУшбу хизматлар Ўзбекистонда кўрсатилганлиги боис, у уларни реализация қилиш жойи деб эътироф этилади. Тегишинча, улар бўйича ҚҚС Ўзбекистон бюджетига тўланган бўлиши керак. Ўзбекистон корхонаси – солиқ агенти сифатидаги буюртмачи Россия компанияси даромадларидан ҚҚС тўлайди.\n2-МИСОЛ. Хорижий компания Ўзбекистонда халқаро спорт мусобақаларини ўтказиш бўйича хизматлар кўрсатади\nМазкур ҳолатда хизматлар Ўзбекистонда кўрсатилган, шу боис у уларни реализация қилиш жойи деб эътироф этилади. Бироқ шуни эътиборга олингки, спорт мусобақаларини ўтказиш бўйича хизматлар ҳам уларнинг жумласига кирадиган жисмоний тарбия ва спортни ташкил этиш хизматлари ҚҚСдан озод этилган (СК 243-м. 1-қ. 14-б. «б» кичик банди).\nСолиқ тўловчида бундай фаолиятни амалга ошириш учун лицензиялар ва бошқа рухсат берувчи ҳужжатлар мавжуд бўлган тақдирда (агар қонунчиликда унинг мавжуд бўлиши талаб этилса) қуйидаги хизмат турлари ҚҚС солишдан озод этилган:\n● мактабгача таълим муассасаларида (ташкилотларида) болаларга қараш бўйича;\n● ўқитиш (таълим) бўйича, шу жумладан тест синовлари ва имтиҳонлар ўтказишни ташкил этиш. Хусусан – хизматлар:\nтаълим хизматлари – бошланғич, ўрта, ўрта махсус, техник ва касб-ҳунар, олий таълим ва олий ўқув юртидан кейинги таълим соҳасидаги;\nтаълим муассасалари (ташкилотлари), шунингдек кадрларни қайта тайёрлаш ва уларнинг малакасини оширишни амалга оширадиган ташкилотлар томонидан кўрсатиладиган қўшимча таълим бериш бўйича;\nмактабгача таълим ва тарбия дастурлари доирасида таълим ва тарбиялаш фаолиятини амалга оширувчи ташкилотларда болаларга қараш ва уларни парваришлаш бўйича;\nтўгаракларда, секцияларда (шу жумладан спорт секцияларида) ва студияларда вояга етмаган болалар билан машғулотлар ўтказиш бўйича;\n● жисмоний тарбия ва спорт ташкилотларининг хизматлари, хусусан:\nспорт иншоотларида, мактабларда, клубларда спорт турлари бўйича ўқув гуруҳлари ҳамда жамоаларида соғломлаштириш йўналишидаги жисмоний тарбия ва спорт машғулотларини ўтказишга оид;\nумумжисмоний тайёргарлик хизматлари;\nспорт мусобақаларини ёки байрамларни, спорт-томоша тадбирларини ўтказиш бўйича;\nтадбирларга тайёргарлик кўриш ва уларни ўтказиш учун спорт иншоотларини ижарага бериш (СК 243-м. 1-қ. 10-б., 14-б. «б» кичик банди).\nМИСОЛ. Ўзбекистон корхонаси Туркия компаниясининг буюртмаси асосида Истанбулда симпозиум ташкил этади\nСимпозиумлар ташкил этиш бўйича хизматлар таълим хизматларига кириши боис, уларни реализация қилиш жойи улар амалда кўрсатилган жой бўйича аниқланади.\nМазкур ҳолда хизматларни кўрсатиш жойи Ўзбекистон ҳисобланмайди, сабаби симпозиум Туркияда ўтказилган. Шу боис Ўзбекистон корхонаси ўз хизматлари қийматидан ҚҚС тўламайди.


ОАВ: Пекиндаги экологик вазият яхшиланмаяпти\nХитой пойтахтини қоплаган смог шаҳарни ҳалигача қўйиб юбормаяпти. Душанба куни экологик таҳдиднинг қизил, яъни энг юқори даражаси эълон қилинган эди. Маҳаллий матбуотда таъкидланишича, шаҳар маъмурияти кўраётган чоралар ва тунда ёққан ёмғир вазиятни ўзгартирмаган.\nАтмосферадаги майда зарралар миқдори кўрсаткичлари ҳали-ҳамон ҳалокатли даражада юқорилигича қолмоқда. Шаҳарнинг айрим туманларида бу кўрсаткич 1 кубометрга 300 микрограммдан ортиқ РМ 2.5 қаттиқ микрозаррасини ташкил қилмоқда. Бу инсон ҳаёти ва соғлиғига жиддий таҳдид солади.


Коронавирус юқтириб олганларнинг умумий сони 167 минг нафардан ошди\n23 октябр 2021, Тошкент вақти: 10:58\nЎзбекистонда коронавирус инфекцияси қайд этилганлар сони, 2021 йил 16 сентябрь ҳолатига кўра, 167 минг 268 нафарга етган.\nСоғлиқни сақлаш вазирлиги қайдича, кеча мамлакат бўйлаб 624 киши коронавирусга чалинган.\nПайшанба куни Бухоро, Сирдарё ва Хоразм вилоятларидан ташқари ҳудудларда 977 киши тузалиб, соғайганларнинг умумий сони 160 минг 421 нафарга етган.\nССВ ўтган кеча-кундузда коронавирусга чалинган беморлардан яна 4 нафари вафот этиб, коронавирус қурбонлари сони 1 минг 179 нафарга етганини қўшимча қилган.\nВазирлик маълумотига кўра, 16 сентябрь куни 133 нафар кишида пневмония аниқланган, 5 июлдан бери эса 25 минг 956 киши пневмонияга чалинган. Булардан 21 минг 297 нафари соғайиб чиққан, 211 нафари эса вафот этган.


Араб тили урганиш учун Китоблар - Форум\nПайшанба, 23.05.2019, 3:50:26\nБош сахифа | Араб тили урганиш учун Китоблар - Форум | Мой профиль | Регистрация | Выход | Вход\nФорум » Til o'rganish markazi / Learning center » Arab tili » Араб тили урганиш учун Китоблар\nАраб тили урганиш учун Китоблар\nabdulloh Дата: Шанба, 28.08.2010, 10:30:00 | Сообщение # 1\nАраб тили тарихидан\nМинг йилдан ортиқ тарихга эга бўлган бой маънавий меросимиз, асосан, араб ёзувидаги манбалар орқали етиб келган. Маълумки, бу ёзув арабларнигина эмас, балки араб бўлмаган кўпгина шарқ халқларининг адабиёти ва фанида қўланиб келган ҳарф-товушли ёзувдир. У қадимги финикий ёзувининг оромий тармоғидан келиб чиққан. Милоднинг III–IV асрларида шаклланиниб, араб тилининг ифодаси учун қўллана бошлаган ва “араб ёзуви” номини олган. Оромий алифбосида 22 та ҳарф бўлган. Араблар бу алифбога 6 та янги товуш ҳарф (غ ظ ض ذ ح ث) қўшиб, 28 тага етгазганлар. Ҳарфлар сўз бошида, сўз ўртасида, сўз охирида ва алоҳида ёзилиш шаклларига эга. Улар أ (алиф), د(дол), ذ(зол), ر(ре), ز(зе), و(вов) бўлиб, сўз бошида ва сўз ўртасида қўшилиб ёзилмайди. Араб ёзувидаги 28 та ҳарфдан 18 таси мустақил график белгисига эга. Бошқа ҳарфлар устига ёки тагига қўшилган нуқталарнинг сонига қараб фарқланадилар. Араб алифбосидаги ҳарфларнинг деярли ҳаммаси ундош товушларни, фақат учтаси - أ (алиф), و (вов), (ё) унли товушларни билдириб келади. (“Вов ” ва “ё” ҳам унли, ҳам ундош вазифасини бажаради). Бу ёзувда унлиларни ифода қилиш учун ҳарфларнинг ост-устига қўйиладиган ҳаракатлардан фойдаланилади. Бироқ, араб ёзувида унлиларга ишора қўйилмаса ҳам, сўзлар сарву наҳв қоидаларига кўра мазмунга мослаб ўқилаверади.\nЭски ўзбек алифбоси араб ёзуви асосига қурилди. Ўзбек халқининг тарихда яратилган барча адабий ва илмий манбаалар, асосан арабҳ тилида битилди. Сақланиб қолган далилларга кўра Ўрта Осиё ҳудудида араб ёзувида битилган дастлабки ҳужжат Панжикент ҳукмдори Диваштич томонидан Араб ҳалифалигининг Хуросондаги ноиби Амир ал-Жарроҳ номига 719 йилда ёзилган мактубдир.\nАраб ёзувининг VII асрдан XIV асргача шаклланган ва машҳур назариётчи хаттотлар томинидан эътироф этилган – куфий, сулс, наш, муҳаққақ, райҳоний, тавқиъ, риқў деб аталган ети услуби мавжуд. Айрим хаттотлар куфийни асосий услублар қаторига киритмайдилар. Чунки, улар кейинги олти услуб куфийда ўсиб чиқиб шаклланган, деб ҳисоблайдилар. XIV аср охирларида юзага келган настаълиқ ва XVIII асрда пайдо бўлган шикаста хатларини ҳам баъзи хаттотлар араб ёзувининг асосий услубларига қўшадилар.\nИслом дини ва араб тилининг VII аср иккинчи ярмидан бошлаб Яқин ва Ўрта Шарқдаги қатор ўлкаларга, кейинроқ эса Африка, жанубий Европа ва Осиёдаги кўп жойларга тарқалиши билан араб ёзуви ҳам биргаликда кириб борди. Натижада араб ёзуви ўша ўлкалардаги халқлар томонидан ўзлаштирилди ва маҳаллий тилларга мослаштирилган ҳолда қўллана бошланди.\nАраб ёзуви Мавароуннаҳрга VII асрнинг иккинчи ярмида кириб келди. VIII аср бошларида араб хатида ёзилган ҳужжатлар сақланган. Бу юқорида тилга олинган Панжикент ҳокими Диваштичнинг Араб ҳалифалигининг Хуросондаги ноиби йўллаган мактубдир. Бу ҳужжат араб тилидадир.\nАраб ёзуви Мавароуннаҳрга кириб келгандан бошлаб XIII асрларга қадар бу ёзувда битилган бирорта туркий тилдаги ҳужжат, манба ҳозиргача маълум эмас. XIII асрга қадар мазкур ёзувдаги барча манбалар асосан араб тилида ва қисман форс-тожик тилида китобот қилинган.\nXI аср бошларида Марказий Осиёда туркий халқ, қабила ва уруғларнинг йирик марказлашган давлати – Қораҳонийлар сулоласи ташкил бўлиши билан эски туркий тилнинг нуфузи ошди, унинг юксак адабий тил даражасига олиб чиқиш жараёнида қатор олиму шоирлар етишиб чиқди. Буларга XI-XII асрларда ижод қилган Маҳмуд Қашғарий, Юсуф Ҳос Ҳожиб, Аҳмад Югнакий, Аҳмад Яссавий, Сулаймон Боқирғоний ижодларини кўрсатиш мумкин. Бу муаллифларнинг асарлари ҳам ўзлари яшаб ижод этган XI-XII асрлар китобот тил маҳсулоти сифатида эмас, балки XIII асрдан бошлаб кўчирилган қўлёзмалар орқали етиб келган. Демак, араб ёзувида яратилган ҳозирги туркий қўлёзмалар китоботларининг тарихи XIII асрдан бошланади.\nБаъзи ишончли манбаларда кўрсатилишча, араб тилининг пайдо бўлиши ва унинг ривожланиш даври учга бўлинади:\n1. Қадимги (классик араб тилигача бўлган давр);\n2. Классик араб тили;\n3. Замонавий араб адабий тили;\nЭнг қадимги араб ёзуви ҳақида бизгача етиб келган лихян, семуд, саф, ан-нимар (эрамизнинг 328 йили), забад (эрамизнинг 512 йили) ёзувлари ҳисобланади. Унинг адабий формаси ислом дини пайдо бўлмасдан шаклланган (Холидов Б.З. “Уч. ар. яз.” 3-бет)\nКўплаб сақланган адабий ёдгорликлар классик даврга тўғри келади. Бу даврда, яъни классик даврда яратилган кўплаб асарлар асосан исломгача поэзия (шеърият) ҳисобланиб, у узоқ вақт оғзаки шаклда сақланган ва фақат VIII-IX асрларда араб филологлари томонидан ёзиб олинган.\nКлассик давр адабий мероси Қуръони Карим ҳисобланади. Юқоридаги адабий ёдгорликларда араб тили ўзининг грамматик тизимига эга бўлган, бой лексикага, қадимги араб тилига ва араб қабилалари лаҳжаларига асосланган тилга айланган эди.\nКлассик араб тили Ўрта ва Яқин Шарқ тилларининг ривожланишига катта таъсир кўрсатди. Араб истилоси сабабли ва ислом динининг тарқалиши билан араб тилининг аҳамияти Шарқда янада кучайди. Бу даврда араб тили Ўрта ва Яқин Шарқ халқларининг маданий ҳаётида халқаро тил ролини ўйнади. Араб тили ва Ўрта ва Яқин Шарқнинг кўплаб тилларига лексика соҳасида жуда катта ижобий таъсир кўрсатди. Турк, форс афғон (пушту) ва бошқа тиллар луғат бойлигининг 50-60%ини араб сўзлари ташкил этади.\nҲозирги кунда Африка қитъасининг шимолида, Араб ярим оролида ва Олд Осиёдаги 22 та араб давлатларида – Мавритания, Марокаш, Жазоир, Тунис, Ливия, Миср, Судан, Жибути, Сомали, Қамар ороллари, Саудия Арабистони, Яман, Уммон Султонлиги, Бирлашган Араб Амирликлари, Баҳрайн, Қатар, Кувайт, Иордания, Ироқ, Фаластин, Ливан, Сурияда араб тили давлат тили ҳисобланади. Араб адабий тили XIX асрда шакллана бошланди. Ҳозир араб адабий тили билан бир қаторда кўплаб маҳаллий диалектлар ҳам мавжуд. Энг кўп тарқалган диалектлардан Саудия Арабистони, Ироқ, Сурия, Миср, ва Мағриб лаҳжаладир. Араб адабий тилига энг яқини Сурия диалекти ҳисобланади. Араб адабий тилидан катта фарқ қилувчи диалект – бу Мағриб диалектидир. Ҳар бир диалект ўз навбатида бир неча шеъваларга бўлинади. Лаҳжалар араб адабий тилига қараганда тор маҳаллий, ҳудудий аҳамиятга эгадир.\nАраб адабий тили – давлат тили, ОАВ, адабий асарлар, фан, ягона ёзув ҳамда барча араб мамлакатлари учун расмий тил ҳисобланади. Бу тил араб халқлари бирлигининг тимсолидир. Лекин араблар турмушда асосан лаҳжадан фойдаланадилар. Турли араб мамлакатларининг халқлари бир-бирлари билан гаплашганларида бир-бирларини жуда қийин тушунадилар. Арабларнинг халқ тили – العامية кундалик алоқа воситаси ҳисобланиб қолмасдан, у кино, театр, радио, телевидениеда ҳам кенг қўлланилади.\nАраб тили сомий тиллар гуруҳига киради, унга яна Эфиопиянинг амҳар, тигре, қадимги яҳудий, иврит (Исроил), Малта тиллари ҳам киради. Сомий тиллари грамматикасида, луғат тизимида бир хиллик, ўхшашлик мавжуд. Бу тилларнинг барчасини сўзлари асосан уч ундошли бўлиб, уларда аффиксация ривожланган.\nАраб тилида бой адабий асарлар яратилган. “101 кеча” асари бутун дунёга маълум ва машҳурдир. Араб тилининг баъзи атамалари Ғарб ва бошқа тилларга, шу жумладан рус тилига ҳам ўзлашган. Масалан, адмирал, алгебра, аземут, маскарад, тариф, зенит, эмир, ҳалва шулар жумласидандир.\nАраб тилининг таъсирини ўзбек тилида ҳам кузатиш мумкин. Машҳур тилшунос олим Фотиҳ Абдуллаев ўзбек тилидаги арабизм ҳақидаги тадқиқот ишларида 55-60% араб сўзларининг ўзбек тилига ўзлашганлигини айтадилар.\nҲозирги Ўзбекистон ҳудудида яшаган кўп шоир ва ёзувчилар араб ва форс тилида ижодэтганлар, уларни ذو اللسانين (икки тил эгаси) ёзувчилар деб аташган. Бобоколонимиз ҳазрат Навоий қадимда араб тили луғатини яратганлар. سبعة أبحر (етти денгиз) деб номланган луғатнинг шундай аталишига сабаб, Навоий етти манбадан фойдаланганлигига ишорадир. Биринчи манба Қуръони карим, иккинчи манба ҳадиси шариф, учинчи манба араб адабиёти, 4-7 манбалар унгача яратилган араб тили луғатларидир. Навоий бу луғатни яратишда Фирузабодий (1326-1414)нинг قاموس المحيط луғатидан кенг фойдаланган. Навоийнинг бу луғати 28 бобдан иборат бўлиб, ҳар бир боб 28 та фаслга бўлинган. Мазкур луғатдаги сўзлар охирги ҳарфларига қараб жойлаштирилган. Аввал охирги битта ҳарфига қараб, кейинги фаслда охирги иккита ҳарфига қараб сўзлар жойлаштирилган.\nА.Навоий бу луғатни ўзидан кейинги ижод қилувчи шоирларга қофия топиш осон бўлиши учун тузган.\nА.Навоий бу луғатни ниҳоясига еткиза олмаган, луғат مسودة – қоралама шаклида қолган, яъни оққа кўчиришга улгурмаган.\nXVII асрда туркиялик луғатшунос олим Манниний 20 йиллик умрини анашу луғатни тартибга солишга бағишлаб, оққа кўчириб китоб шаклига келтирган. Унга бу ишида Туркиядаги Куня шаҳри ҳокими хомийлик қилган. Узоқ йиллик ҳаракатдан кейин луғатнинг олти нусхаси яратилган. У ҳозир Аё София, Тўп Қопи кутубхоналарида сақланади. Ўзбекистонда ҳам луғатнинг икки нусхаси мавжудлиги ҳақида маълумотлар бор.\nЛуғатда 60миндан ортиқ арабча сўз жамланган.\nАраб тили грамматикасини мукаммал қилиб яратган Аз-Замахшарий (1075-1144)ни алоҳида таъкидлаш лозим. Чунки у الفائق في غريب الحديث луғатини яратган.\nСообщение отредактировал abdulloh - Шанба, 28.08.2010, 10:30:40\nabdulloh Дата: Шанба, 28.08.2010, 10:33:59 | Сообщение # 2\nАраб тили урганиш учун фойдали линк:\nabdulloh Дата: Шанба, 28.08.2010, 10:37:21 | Сообщение # 3\nСообщение отредактировал abdulloh - Шанба, 28.08.2010, 10:37:59\nabdulloh Дата: Якшанба, 17.10.2010, 2:33:36 | Сообщение # 4\nxojar Дата: Сешанба, 28.08.2012, 3:57:23 | Сообщение # 5\nassalamu alaykum va rohmatullohi va barokatuh. birodarlar 3-MABDALning uzbejcha tarjimasini qayerdan topsa buladi??? zaril edida\ncarmakova Дата: Якшанба, 02.04.2017, 8:07:06 | Сообщение # 6


Микроқарзларни тўлаш учун фирибгарлик қилган шоввоз қўлга тушди - Darakchi\nМикроқарзларни тўлаш учун фирибгарлик қилган шоввоз қўлга тушди\nЖИНОЯТ 13.01.2020, 15:01\nБир унитар корхонада назоратчи вазифасида ишлайдиган, муқаддам судланган 34 ёшли судланувчи 2018 йилнинг июнида Поп туманида яшовчи қизга “Ёшлар иттифоқида ишлайман. Президент топшириғига кўра, истеъдодли ёшларни танлаб, уларни ўқишга жойлаб қўйиш учун келганман. Сизни ҳам “Низомий” номидаги Тошкент педагогика институтига ўқишга киритиб қўяман, домла танишларим бор”, деб унинг ишончини суиистеъмол қилади...\n— 40-50.000.000 сўм харажат кетади, дейди устамон йигит.\n2018 йил июнидан 2019 йил мартига қадар\nшеър ва ҳикояларини нашр қилдириш учун 5.000.000 сўм,\nўқишга кирганини айтиб алдаб, “ўқишга тўловга” деб 10.000.000 сўм,\nўқишга форма тиктиришга 1.500.000 сўм,\nтелевидение харажатига 300.000 сўм,\nтадбир харажатларига 700.000 сўм,\nкитобларини тарқатиш харажатларига 1.000.000 сўм,\nўқиш шартнома тўловига 14.000.000 сўм,\nўқиш амалиётини тўғрилаб беришга 1.580.000 сўм,\nнашр қилинган китоблар учун пул туширилганини айтиб, 6 нафар фуқароларнинг пластик карталарини сўраб олган. Уларнинг банк пластик карталаридан жами 2.711.000 сўм маблағни ечиб олади. Жами 2.150.000 микроқарз олиб, жами 4.861.000 сўм зарар етказади.\n2019 йил мартида телевидениедаги таниши орқали журналист қилиб ишга киритишга, деб пора беришга далолат қилади. 4.000.000 сўм, жами 42.941.000 сўм маблағини қўлга киритиб, талон-торож қилган.\n“МИКРОҚАРЗЛАРИМНИ ТЎЛАШ УЧУН ИШЛАТДИМ”\n— Жазони ижро этиш колониясидан келганимдан сўнг мусиқий асбобларимдан тадбир ва байрамларда фойдаланиб тирикчилик қилишни бошлаганман. 2018 йил 15 июнда Поп тумани қишлоқдаги маданият саройига бордим. Санъат саройидаги ходимлар ва Ёшлар иттифоқи Поп туман кенгаши ходимлари мусиқий кеча ташкил қилиб, ўзим у ерда иштирок этдим. Ўша куни тадбир давомида ташқарига чиқиб, дўконга сигарет сотиб олиш учун кириб, дўкондаги сотувчи қизнинг онаси билан гаплашиб қолдим. Аёл “қизим бор, шеърлар ёзади. Қизимни ҳам шундай тадбирларда давраларга олиб чиқиб, шеърларини ўқиб беришига имконият қилиб беринг. Қанча маблағ кетса ҳам тўлайман. Фақатгина қизим тадбирларда фаол иштирок этиб, ҳамманинг назарига тушишини хоҳлайман”, деди. Кейин қизини чақиртирди, қизи ўзи ёзган шеърларини қўлёзма шаклда олиб келди. Шеърларини ўқиб кўриб, “яхши ёзган, қизингиз истеъдодли. Тадбирларда иштирок этишига ўзим ёрдам бераман”, дедим. Улар эса “бунинг учун қанча пул кетса берамиз”, дейишди.\nОрадан 2-3 кун ўтиб, қиз менга қўнғироқ қилди. Поп туман марказига ёзган шеърларини олиб боришини айтдим. У билан учрашиб, қўлёзма ёзилган шеърларини олдим. Уни ўқишга киритиб қўйишим, унгача бу шеърларини домлаларга кўрсатиб келишимни айтиб ишонтирдим.\n— Бунинг учун 40-50.000.000 сўм атрофида пул кетади, дедим.\nҲақиқатан ҳам 2018 йил июнда шеър ва ҳикояларини нашр қилдириш учун 500.000 сўм, “ўқишга кирдингиз”, деб алдаб, ўқишга тўлов учун деб 2.000.000 сўм олдим.\nУларни алдаб, жами 15-20.000.000 атрофидаги пулларни олганим тўғри. Пул зарур бўлиб қолгани сабаб, қизни ўқишга кирганини айтиб алдадим. Пулларни эҳтиёжларимга ишлатиб юборганман.\nЎша пайтлари Поп тумани ҳудудида ногиронлар билан ишловчи матолар ишлаб чиқарувчи цех очишни режалаштириб юргандим. Қиздан олган пулларимни ушбу цехни ишга тушириш учун ишлатиб юбордим.\nҚизга “Тошкентдаги Низомий номидаги педагогика институтининг журналистика факультетига ўқишга киритиб қўяман”, деб алдаб, ишонтирдим. Турли баҳоналарни ўйлаб топиб пулини олишга эришдим. Ҳатто қизнинг шеърларини Наманган шаҳридаги босмахонада китоб ҳолида чиқартиришим, китобларни чиқартирсам ўқишга осонроқ кириши мумкинлиги, бунинг учун пул керак бўлишини айтиб алдаганман. Қиз ва унинг оиласига шеърлари китоб ҳолига келтирилиб босмадан чиқарилгани, Намангандаги бир банкда қизнинг номига ҳисоб рақами очилгани, китоблари Тўрақўрғон туманидаги мактабларга тарқатилиб сотилиб, жами 106.000.000 сўм пул ҳисоб рақамида йиғилганини айтиб уларни ишонтирдим.\n2019 йил мартда қизнинг онасига қўнғироқ қилиб, “банкдаги пулларни пластик карточкаларга тушириб олиш керак. Бунинг учун 6 та бўш пластик карточка топиб беришингиз керак”, дедим. Қизнинг онаси ҳамқишлоқларидан жами 6 та пластик карточкани кодлари билан бирга топиб берди. Кейинчалик ушбу пластик карточкаларга тушган ойлик ва пенсия пулини Агробанкда бўлган микроқарзларимни тўлаш учун ишлатдим. Шунингдек, жабрланувчини ишончига кириш мақсадида унинг уйида тадбир уюштирдим. Унинг қариндошлари ва қўшниларини чақиртириб, Тошкентда қизнинг китоблари чиқарилгани учун унга Тошкентдан фахрий ёрлиқ бериб юборишганини айтдим. Тадбирда қатнашган барча жабрланувчининг қариндошлари ва қўшниларининг гувоҳлигида унга фахрий ёрлиқ топширдим. Фахрий ёрлиқни Поп шаҳридаги дўкондан сотиб олганман. Жабрланувчи ва унинг оила аъзоларида 48.000.000 сўм миқдоридаги пул бўлмаган. Ўқишга киритиш ва амалиётни ҳал қилиш масаласини ўзим ҳал қилишимни айтиб пулларни олганман. Низомий номидаги Тошкент давлат педагогика институтида ҳеч қандай танишларим йўқ. Зарарни қисман қоплаганман, айбимга иқрор ва чин кўнгилдан пушаймонман.\n“4 ЙИЛ ОЗОДЛИКДАН МАҲРУМ ҚИЛИШ ЖАЗОСИ ТАЙИНЛАНДИ”\nАкром АРИПОВ, Ўзбекистон Республикаси Олий суди катта консультанти:\n— Судланувчи ЖКнинг 168-моддаси 2-қисми “а” банди ва 28,211-моддаси 1-қисми билан айбли деб топилди.\nЖКнинг 59-моддаси 2-қисми тартибида судланувчига тайинланган жазоларни қисман қўшиб, узил-кесил 3 йил 6 ой озодликдан маҳрум қилиш жазоси тайинланди.\nЖКнинг 60, 61-моддалари тартибида судланувчига тайинланган жазога жиноят ишлари бўйича Поп туман судининг 2016 йил 8 сентябрдаги ҳукми билан тайинланиб, жиноят ишлари бўйича Зангиота туман судининг 2018 йил 24 майдаги ажримига кўра алмаштирилиб, ўталмай қолган 1 йил 11 ой 7 кун ахлоқ тузатиш ишлари жазосининг ҳар уч кунини озодликдан маҳрум қилиш жазосининг бир кунига тенглаштириб ҳисоблаб, жазоларни қисман қўшиб, узил-кесил ўташ учун 4 йил озодликдан маҳрум қилиш жазоси тайинланди.\nЖазони ўташ муддати 2019 йил 21 ноябрдан бошлаб ҳисобланиб, жазони қаттиқ тартибли колонияларида ўтаттирилиши белгиланди.\nСудланувчи жами 42.941.000 сўм зарарнинг 9.080.000 сўми қоплангани инобатга олинди.\nСудланувчидан пора предмети сифатида 4.000.000сўм давлат фойдасига ундирилиши белгиланган.\nСудланувчидан жабрланувчи фойдасига 29.861.000 сўм ундирилиши белгиланди.\nҲукмдан норози тарафлар ҳукм эълон қилинган кундан, судланувчи ва жабрланувчи эса ҳукм нусхасини олган кундан бошлаб ўн сутка ичида шу суд орқали жиноят ишлари бўйича Наманган вилоят судига апелляция тартибида, ҳукм қонуний кучга киргач эса, кассация тартибида шикоят бериш ёки протест келтиришга ҳақли.


Умуртқадаги оғриқ ва кайфиятсизлик, буни қарангки, бир-бирига боғлиқ экан. Муаммолардан беркинадиган кишилар кўпинча ушбу ҳолатга дуч келишади. Нега дейсизми? Руҳиятдаги салбий ўзгаришлар қон томирларининг тонусига таъсир этиб, умумий қон айланишини ўзгартиради. Бу эса нафақат умуртқада балки, қўл ва оёқларда ҳам оғриқни келтириб чиқаради.\n1. Ҳар куни 8-10 дақиқа умуртқани тўғри тутиш машқини бажаринг. Бунинг учун деворга суяниш лозим. Шунчаки суянманг, балки умуртқа суягини тўғри тутиб, елкаларни текисланг. Бошни пастга энгаштиринг. Елкангиз деворга тегиб турсин. Белгиланган вақт давомида танангиз шу ҳолатни эслаб қолади. Сўнг гавдани тик тутиб туришга ўрганади.\n2. Оёқларни чалиштирманг. Оёқларни бир-бирига чалиштириб ўтириш, умуртқанинг пастки поғонасига оғриқ бериб, қон айланишини бузади. Мунтазам бу ҳолатда ўтириш, кичик тос соҳаси ёки жинсий аъзоларда турли касалликларни келтириб чиқариши мумкин.\n3. Курсига ўтираётганда аста ҳаракат қилиш лозим. Кескин равишда гавдани курсига ташлаш умуртқа суяги кемирчаги дискига зарар келтиради.\n4. Бирор иш юзасидан узоқ вақт тик оёқда туриб қолишга тўғри келса, ҳар 15 дақиқада оёқлар ҳолатини ўзгартиринг. Масалан, бир оёққа суяниб турганингизда, 15 дақиқадан кейин гавда оғирлигини иккинчи оёққа ташланг. Шунда умуртқани бир ҳилда ушлаб туроласиз. Жойингизда туриб юришингиз мумкин. Бу оёқ мушаклари ва умуртқа учун фойдали.\n5. Ҳатто 2-3 килограмм юкни кўтарсангиз ҳам имкон қадар оғирликни тенг тақсимлашга ҳаракат қилинг. Иккала қўлингизда ғам бир хил оғирликдаги юк бўлсин. Агар оғирлик бир тарафга тушиб қолса, умуртқа суягида қийшайиш юз бериши мумкин.


"Оқ-тепа" Қозоғистон клубига мағлуб бўлди / CHAMPIONAT.asia\n15:14Дунёнинг энг кўп маош олувчи дарвозабонлари (топ-10) 1 15:02Назорат учрашуви. "Қизилқум" - "Динамо" 3:3 ёхуд Шарофутдиновдан хет-трик 6 15:02Ўзбекистон U-23 - Жанубий Корея U-23. Асосий таркиблар маълум 73 14:37"Барселона" ҳимоячиси "Севилья"га ўтмаслиги мумкин 7 14:30Спортчилар ижтимоий тармоқларда 2 14:12"Манчестер Юнайтед" Алексис Санчесни қандай таништирди? ФОТОГАЛЕРЕЯ 18 14:10Дилшод Андаев: “Жанубий Корея билан ўйинда ҳам йигитларимиздан ғалаба кутяпмиз” 5 14:04"Реал" АПЛ клуби дарвозабонини харид қилмоқчи. У де Хеа эмас 16 13:51"Барселона" футболчиларининг товон пули қанча? 16 13:35Рустам Ашурматов: "Япония ҳамда Корея ҳар хил услубга эга жамоалар" 16 13:24Olamsport: "Uzbek Tigers"нинг Кубага борадиган таркибида ўзгариш, боксчимиз шу ҳафта АҚШда навбатдаги жангини ўтказади 0 13:03ПСЖни таслим қилган "Лион" 17 ёшли ўйинчини харид қилди + ФОТО 2 12:57ЛаЛига. 9та пенальти тепилган 20-турда "Қироллик клуби" ўзига келди (тур шарҳи) 9 12:32"Манчестер Юнайтед"нинг 7-рақамлари + ФОТО 34 12:13"Металлург" 4 нафар футболчи билан шартнома имзолади 10\n"Оқ-тепа" Қозоғистон клубига мағлуб бўлди\n26 фев 18:20\nБугун "Оқ-тепа" навбатдаги назорат учрашувини ўтказди.\n“Оқ-тепа”нинг бугунги рақиби Қозоғистон чемпионатининг биринчи лигаси вакили “Жетису-Сункар” клуби бўлди. Беллашув тенг курашлар остида кечган бўлса-да, меҳмонлар йирик ҳисобда ғалаба нашидасини сурди. Биринчи бўлимда ҳимоячиларнинг хатосидан унумли фойдаланган толдиқўрғонликлар ҳисобни очган бўлса, танаффусдан сўнг икки вазиятни голга айлантиришиб, ғалабани нақд қилишди. Бу жамоамизнинг қишги тайёргарлик давридаги энг йирик мағлубиятлардан бирига айланди.\n“ОҚ-ТЕПА” – “ЖЕТИСУ-СУНКАР” (Қозоғистон) – 0:3 (0:1)\n26 февраль. Тошкент. “Оқ-тепа” стадиони.\n“Оқ-тепа”: Илҳом Жуманов, Нодир Тешабоев, Саид Толипов, Дониёр Усмонов, Нодир Саъдуллаев, Фаррух Сайдалиев, Бобур Абдураҳмонов, Хуршид Йўлдошев Набижонович, Алишер Шоғуломов, Собир Усмонхўжаев, Маъруф Аҳмаджонов.\nЗахирадан тушганлар: Шоҳруҳ Эшбўтаев, Фаррух Зикрияев, Зафар Қорақулов, Никита Павленко, Сергей Рекун, Зокир Мирзааҳмедов, Хуршид Йўлдошев Хуррамович.


Энди телефон қўнғироғисиз тез тиббий ёрдамни чақириш мумкин бўлади - Халқ сўзи\n11:54 05 Ноябрь 2018 Жамият\nTezMedʼ лойиҳаси – тез тиббий ёрдам бошқарув тизимини автоматлаштириш учун инновацион дастурий таъминот тўплами саналади. У мобил илова сифатида аҳолидан келиб тушаётган маълумотларни қабул қилиш ва рўйхатдан ўтказиш учун мўлжалланган бўлиб, уларни автоматик равишда устун тартибда белгилаш ва планшетларнинг GPS навигациясидан фойдаланиш орқали транспортни бошқариш учун мўлжалланган.\nЛойиҳа муаллифи Мадина Ҳамидованинг айтишича, бу хизмат тез тиббий ёрдамга мурожаат қилган шахсларнинг манзилини автоматик равишда қидириб топади. Мурожаатчиларнинг ёшини ва чақирув сабабини кўрсатган ҳолда, тез тиббий ёрдамга қўнғироқ қилмасдан туриб, бепул тиббий хизмат чақирувини қолдириш мумкин.\n“Техник жиҳатдан, бу дастур iOS ва Android операцион тизимларига мобил иловани ўрнатиш орқали, шунингдек, ҳайдовчининг Android дастурини ва тез ёрдам диспетчери учун маълумот бошқариш web-interfeys ини ўз ичига олган тизим сифатида қўлланилади”- дейди Мадина.\nTezMed тизимидаги янгилик шифокорлар беморларнинг касалликлари ва мавжуд аллергия ҳолати ҳақида маълумот келтирилган электрон тиббий картасидан фойдалана олади. Бундай маълумотлар шифокорларга тез ва тўғри тиббий хулоса чиқариш ҳамда тўғри ташхис қўйишга ёрдам беради. Бундан ташқари, дастурнинг ўзига хос хусусияти шундаки, қўнғироқдан сўнг сиз тез ёрдам бригадасини кузатишингиз, келиш вақтини билишингиз ва тиббий хизматни баҳолашингиз мумкин.\nTezMed тизими ёқилғи сарфини камайтириш, керакли статистикани олиш, ёлғон чақириқларни аниқлаш, фавқулодда вазиятлар, бахтсиз ҳодисалар ва касалликлар оқибатларини бартараф этишда ёрдам беради. Энди диспетчерлар қоғоз тўлдириб овора бўлишмайди. Фақатгина келиб тушаётган онлайн-чақирувларни тасдиқлашади, холос. Бу орқали энг яқин тез тиббий хизматини ҳам автоматик равишда аниқлаш мумкин бўлади.\nМаълумот ўрнида айтиб ўтиш жоизки, ушбу лойиҳанинг муаллифи Ҳамидова Мадина International House - Tashkent академик лицейининг учинчи босқич талабасидир. Бу лойиҳа устида 2018 йил март ойидан бошлаб иш олиб борган. Бу инновация Соғлиқни сақлаш вазирлиги бўлими бошлиғи томонидан амалиётга татбиқ этишга йўналтирилди.


Қамчи Колбаев ўзига қўйилган айбловга иқрор бўлмаяпти | ҚИРҒИЗИСТОН ЯНГИЛИКЛАРИ\nҚамчи Колбаев ўзига қўйилган айбловга иқрор бўлмаяпти\nБишкекнинг Биринчи май район маҳкамаси Қирғизистоннинг энг машҳур криминал авторитетларидан бири ҳисобланган Қамчи Колбаев ишини қараяпти. Маҳкама йиғинида у ўзига қўйилаётган барча айбларни рад этди.\nПрокурор бир ярим соатдан ошиқ Колбаевга қарши айбловни ўқиди. Унга қарши қўйилаётган айбловлар ичида жиноий тўдаларни ташкил қилиш, наркотижорат, ноқонуний равишда қурол сақлаш ва тарқатиш, одам ўғирлаш ва босқинчилик моддалари ҳам бор.\nКолбаев унга қарши қўйилаётган айбловларнинг бирортасига ҳам иқрор бўлмади.\nМаҳкама йиғинида икки жабрланган иштирок этди – бизнесмен Медер Кожахметов ва собиқ депутат Бактыбек Бекбоев.\nКожахметовнинг билдиришича, у Колбаевга ўз ҳамкори Азирбек Буркановдан қарзни ундиришга ёрдам сўраган, бироқ авторитет унга ёрдам кўрсатмаган.\nБекбоев эса Кольбаев, Бурканов ва Кожахметов “алдамчилик” йўли билан унинг уч уйи ва бир неча автомобилларини олиб қўйганидан шикоят қилди.\nМаҳкама йиғинидан сўнг гумондор адвокати Сергей Манукян жабрланган Кожахметов ва Бекбоев шикоятлари унинг ҳимояси остидаги шахс билан боғлиқ эмаслигини билдирди.\nБундан ташқари, Манукян жабрланганларнинг Колбаевга авторитет қатори эмас, балки «оқсоқол» қатори мурожаат қилганини айтди.\nАввалги мақолаМХДҚ ходимлари билан жанжаллашган милицонерларга қарши жиноий иш очилди\nНавбатдаги мақолаОсиё чемпионати U-14 саралаш баҳслари: Қирғизистон 1- 4 Ҳиндистон


Президентлар саммитдан аввал жума намозини адо этади – ОАВ | Qalampir.uz\nПрезидентлар саммитдан аввал жума намозини адо этади – ОАВ\nЖамият\t12 Ноябрь 12:25 17932\nТуркий тилли давлатлар ҳамкорлик кенгашига аъзо мамлакатлар давлат раҳбарларининг 8-саммити жума намозини ўқиш билан бошланади. Бу ҳақда Туркиянинг ТРТ телеканалида хабар берилди.\nҚайд этилишича, айни вақтда Қозоғистон Республикаси Президенти Қосим-Жомарт Тўқаев, Қирғизистон Республикаси Президенти Садир Жапаров, Озарбайжон Республикаси Президенти Илҳом Алиев, Ўзбекистон Республикаси Президенти Шавкат Мирзиёев, Венгрия Бош вазири Виктор Орбан, Турманистон Президенти Гурбангули Бердимуҳамедов саммитда иштирок этиш учун Истанбулга етиб келган.\nСаммит Истанбулнинг Мармара денгизи ўртасидаги “Демократия ва эркинлик” оролида бўлиб ўтади. Давлат раҳбарлари тушга яқин ушбу оролга етиб келадилар ва Фатин Рушту Зўрлу номидаги масжидда жума намозини адо этадилар.\nСоббиқ Ясси орол, ҳозирги Демократия ва эркинлик ороли Туркия тарихида муҳим аҳамиятга эга. Оролда 1950 йиллан 1960 йилгача мамлакатни бошқарган Президент Жалол Баяр, Бош вазир Аднан Мендерес, Ташқи ишлар вазири Фатин Рушту Зўрлу, Молия вазири Ҳасан Пўлаткан суд қилинган. Улар 1960 йилнинг 27 май куни ҳарбийлар томонидан амалга оширилган давлат тўнтаришидан сўнг, ушбу оролга олиб келинган ва то 1961 йилнинг сентябрь ойигача шу ерда сақланган.\nБош вазир Аднан Мендересга ҳокимият ваколатларини суиистеъмол қилиш, давлат маблағини ўзлаштириш каби моддалар билан айблов эълон қилинган. Бироқ, ушбу айбловларнинг бирортаси ўз исботини топмаган.\nСуд 1961 йилнинг сентябрь ойида собиқ Президент Жалол Баярни бир умрлик қамоқ жазосига, Бош вазир Аднан Мендерес, Ташқи ишлар вазири Фатин Рушту Зўрлу ва Молия вазири Ҳасан Пўлатканни ўлим жазосига ҳукм этади.\nБош вазир ва унинг тарафдорлари судланган Ясси оролдаги қонли ва қоронғу тарих 2019 йил Президент Ражаб Тойиб Эрдўған тарафидан тикланди ва ўша вақтда айбланганлар номи оқланди. Оролга Демократия ва мустақиллик номи берилди. Унинг ҳар бир бурчаги 1960 йилда рўй берган тўнтариш ва Аднан Мендерес фаолиятини ёдга солади.\nТуркий тилли давлатлар ҳамкорлик кенгашига аъзо мамлакатлар раҳбарлари саммити ҳам айнан ушбу оролда ўтказилиши алоҳида аҳамият касб этади.\n03 Декабрь 14:30 58682\n03 Декабрь 15:41 42555\n03 Декабрь 20:24 37527\n03 Декабрь 17:49 31581\n04 Декабрь 11:13 25603


Туркия ҳукумати: 'Нонни исроф қилманг!' - BBC O'zbek\nТуркия ҳукумати: 'Нонни исроф қилманг!'\nЖонатан Хэд Би-би-си, Истанбул\nImage caption Турклар ерга тушган нонни олиб, ўпишади ва пешоналарига суртадилар...\nТуркия ҳукумати нонни исроф қилишга қарши тарғибот кампаниясини бошлаган. Туркия ун маҳсулотлари истеъмол қилиш бўйича дунёда етакчи ўринлардан бирини эгаллайди.\nТуркияда ҳар куни 123 миллион дона нон сотилади, яъни киши бошига қарийб иккитадан нон тўғри келади. Ҳукуматга кўра, бу нонлардан олти миллионтаси емасдан, ташлаб юборилади. "Нон муқаддас. У ҳаётимиздаги энг азиз нарсалардан бири. Нонни исроф қилманг!" Туркия ҳукумати бошлаган янги кампания ана шу шиорлар билан бошланади.\nҲукумат веб саҳифасидаги филмда туркларнинг нонни эъзозлаш анъанаси эсга солинади. Ўтмишда турклар ерга тушган нонни олиб, ўпишган ва сўнгра пешоналарига суртиб, баландроқ жойга олиб қўйганлар.\nТарғиботдан мақсад - одамларнинг нонга муносабатларини ўзгартириш. Туркияда овқатни нонсиз истеъмол қилишни тасаввур қилиб бўлмайди. Бу ерда ҳар бир муюлишда битта новвойхонани кўрасиз. Расталар бир кунда бир неча марта янги ёпилган, иссиқ нонлар билан тўлади.\nТаомхоналарга кириб ўтиришингиз билан саватчада тўла нон келтирилади ва ҳали ярмини еб бўлмасингиздан туриб, янгиланади. Натижада ҳар куни олти миллион нон ташлаб юборилади, улардан икки миллиони Истанбулга тўғри келади.\nИстанбул шаҳар ҳокимлигининг айтишича, исроф қилинаётган бу нонларнинг пулига ҳар йили 700 та янги автобус сотиб олиш ёки 25 та янги шифохона қуриш мумкин. Аммо, нон Туркияда арзон.\nДавлатнинг ўз новвойхоналари бор ва уларда 1 долларга тўртта нон сотиб олиш мумкин. Баъзи иқтисодчилар фақат нархни кўтариш йўли билангина исрофгарчиликка чек қўйиш мумкинлигини айтишади.\nАммо камбағалроқ аҳоли орасида кучли дастакка эга бўлган жорий ҳукумат бу каби қадамга бормайди.


Ёнғинда уй эгасини куйган ҳолда жасади топилди - 6 Ноября 2018 - www.SheJoT.CoM\nГлавная » 2018 » Ноябрь » 6 » Ёнғинда уй эгасини куйган ҳолда жасади топилди\nКеча, 5 ноябрь куни Фарғона вилоятида ёнғин билан боғлиқ мудҳиш ҳолат қайд этилди.\nГап шундаки, Фарғона вилоятининг Данғара туманида яшаган А.Д.нинг уйида ёнғин содир бўлган.\nКўрилган чоралар натижасида ёнғин ўчирилган. Ёнғинда уйнинг 2 кв.м. майдонда пол қисми ҳамда уй эгасининг куйган ҳолдаги жасади топилган. Ёнғин келиб чиқиш сабаби ва моддий зарар миқдори аниқланмоқда. Суриштирув ишлари олиб борилмоқда.


Ақтўбеда ёниб кетган автобус ҳайдовчиси ҳалокати ҳақидаги янги тафсилотларни ошкор этди - Zamin.uz\n17:20 / 18.09.2018\nАқтўбеда ёниб кетган автобус ҳайдовчиси ҳалокати ҳақидаги янги тафсилотларни ошкор этди\nҚозоғистоннинг Ақтўбе вилоятида ёниб кетган автобус ҳайдовчиси 52 нафар Ўзбекистон фуқаросининг ҳалокати ҳақидаги тафсилотларни ошкор этди, деб ёзади Daryo.uz. нашри.\n17-сентабр куни ушбу иш бўйича сўровлар давом этди. Барот Танатов ўз кўрсатмаларини берди. У Пернебековга рулда ёрдам берган. Танатовнинг ўзи Россияга автомобил сотиб олиш мақсадида йўловчи сифатида отланган. Ўша машъум кун — 18-январда, Танатовнинг сўзларига кўра, кучли совуқ бўлган.\nСоляр мойи сифатсиз бўлиб чиққани сабабли автобус тўхтаган, йўловчилар эса музлашни бошлаган. Ҳайдовчилар салонда бензинли кавшарлаш лампасидан фойдаланиш хавфли эканлигини тушунган, аммо уни ўша куни ким ёққани номаълум. Ҳайдовчилар бунга алоқадорлигини рад этмоқда.\n“Эрталаб 7:30 да уйғонганимда кавшарлаш лампаси ёниб турарди, йўловчилар эса унинг ёнида исиниб ўтиришганди. Шунда бу хавфли эканлигини, уни олиб қўйиш кераклигини айтдим. Сўнг келиб тўхтаган автобусдан бизни шатакка олишни сўраш учун кўчага чиқдим. Ортимдан Қирғизбоев ҳам келди. Мақсад Пернебеков бу пайтда ухлаётган эди”, — деди Барот Танатов.\nИккала ҳайдовчи ҳам ташқарига чиққанидан кейин ёнғин юз берган. Одамлар 7—10 дақиқа ичида ёниб кетган.\n“Йўловчилардан бири кавшарлаш лампасини оёғи билан туртиб юборган. Кўчага бир йўловчи югуриб чиқди, унинг шими ёнаётган эди. Сўнг яна бир йўловчи ва ҳайдовчи Мақсад Пернебеков чиқди. Эшик очилганида, шамол туфайли аланга янада авж олди. У бутун автобусни қамраб олди. Пақиллаган товуш эшитилди. Қоп-қора тутун қоплади. Биз автобус ойналарини синдириб, ичкаридагиларга сакраб чиқишни айтиб бақира бошладик. Қора тутун қамраган салондан одамларнинг бақир-чақирлари эшитиларди, аммо улардан ҳеч бири ташқарига сакраб чиқмади”, — деди Танатов. “Замин” янгиликларини “Telegram”да кузатиб боринг\nҚозонда ичида 40 нафар йўловчиси бўлган автобус ёниб кетди (видео)\n15-04-2019, 20:41, Дунё\nАқтўбе фожиасининг асл сабаби расман эълон қилинди\n5-09-2018, 23:38, Дунё\nСуд мажлисида Ақтобе фожеасининг янги тафсилотлари маълум бўлди\n25-07-2018, 10:58, Дунё\n20-02-2018, 12:15, Дунё\nАқтўбе фожиасига сабабчи бўлган автобус ҳайдовчилари ҳибсга олинди\n26-01-2018, 07:30, Дунё\n18-01-2018, 23:34, Дунё